text:
Uruziga rw'Uruziga rw'Uruziga rw'Ibicuruzwa byahujwe n'ibice bibiri bya dogere 180 ya terefegitura, imashini ihinduranya umukandara ku mpande ebyiri z'uyu murongo wo guteranya impeta, sisitemu y'umukandara, umurongo w’umukandara, umurongo uteranya uruziga, kugirango ukore sisitemu yo guterana kugirango ibe uruziga.Ameza yinteko hamwe nabakora bicaye / bahagaze kumpande ebyiri za convoyeur.Hano hari amatara, abafana, umuyoboro wumwuka, socket, icyuma gifata gari ya moshi ... kuboneka, birashobora guhuza n'imirongo ibiri igororotse.Niba ukeneye kuza mumwanya uri hagati yimirongo ibiri igororotse, noneho dushobora gutunganya ingazi imwe kandi abayikora barashobora kuyinyuramo.Ubu bwoko bwo guteranya amashanyarazi bukunzwe cyane kumurongo wamateraniro ya banki, umurongo utanga imirasire y'izuba, umurongo uteranya imirasire y'izuba, umurongo uteranya imirasire y'izuba, ibikoresho byo guterana amagambo.Sisitemu ya convoyeur irashobora gushushanywa kuri U-umukandara urimo imashini imwe ihindura dogere 180, hanyuma ntigikenewe ingazi hamwe na trolley yibikoresho, forklift, abakozi barashobora kwinjira / gusohoka muburyo bworoshye.Byumvikane ko umurongo utambitse urashobora kuba dogere 90 zihinduranya, 45 zihinduranya, ushobora guhitamo ukurikije imiterere yawe.Ubu bwoko bwo guhinduranya ibintu bikoreshwa cyane mububiko bwububiko hamwe na sisitemu yo gutondekanya ibikoresho.
Hongdali irashobora gutanga itanura hejuru yumurongo witeranirizo, icyatsi kibisi cya pvc, icyuma cya teflon, icyuma gitsindagira ibyuma byo kumisha ibyuma, ibice bya pulasitike, cyangwa guhuza nitanura rito.
Honedali itanga kandi ubwoko butandukanye bwimodoka, umurongo uteranya byikora, umurongo uteranya intoki, umurongo uteranya umurongo, umurongo wo guteranya umukanda kubicuruzwa bito byamashanyarazi, ibikoresho binini byo munzu, urugo ruto.
Murakaza neza cyane inshuti ziturutse impande zose zisi kugirango ziduhamagarire gutegura uruganda rwawe.
Ubu bwoko bwa plaque ya plaque ifite imiterere ikomeye, nayo ikwiranye nibicuruzwa biremereye guterana, nkumurongo wo guteranya imashini imesa, umurongo uteranya firigo, umurongo uteranya ibyuma bifata ibyuma bikonjesha, umurongo uteranya amashanyarazi, umurongo wo guteranya ikirere ...
Hongdali irashobora gutanga itanura hejuru yumurongo witeranirizo, icyatsi kibisi cya pvc, icyuma cya teflon, icyuma gitsindagira ibyuma byo kumisha ibyuma, ibice bya pulasitike, cyangwa guhuza nitanura rito.
Honedali itanga kandi ubwoko butandukanye bwimodoka, umurongo uteranya byikora, umurongo uteranya intoki, umurongo uteranya umurongo, umurongo wo guteranya umukanda kubicuruzwa bito byamashanyarazi, ibikoresho binini byo munzu, urugo ruto.


c: text/html

text:
Inyigisho yo ku wa gatandatu w’icyumweru cya mbere cy’Igisibo
Kuwa 24 Gashyantare 2018
Amasomo tuzirikana: 1) Ivug 26, 16-19; 2) Mt 5, 43-48
Yezu Kristu araduhamagarira kuba Intungane nka Data wo mu Ijuru ( Mt 5, 48)
Muvandimwe wanjye, uyu munsi, jyewe nawe, Nyagasani Yezu Kristu araduhamagarira kuba intungane nka Data wo mu Ijuru. Mbega ibintu byiza! Guhamagarirwa gusa n’Imana! Ni iby’agaciro gakomeye cyane. Ese koko, ni nde utakwifuza gusa n’Imana koko? Ubutungane dusabwa kugeraho buzaturuka hehe ? Ubutungane buzaturuka ku Mana ubwayo. Isomo rya mbere ( Ivug 26, 16-19) riratubwira uburyo dushobora kugera ku butungane: gukurikiza amategeko y’Imana n’umutima wacu wose n’amagara yacu yose. Ivanjili nayo yatubwiye uburyo dushobora kugera ku butungane. Inzira igeza k’ubutungane ni urukundo rukunda abantu bose rutarobanuye: mukunde ababanga, musabire ababatoteza (Mt 5, 44). Ese urumva uzabishobora: gukunda umwanzi, gusabira umuntu uhora ugutoteza?! Kuba intungane birakomeye ariko birashoboka. Dukore nk’uko Imana ibigenza: iyo Imana igiye kugusha imvura, iyiha ababi n’abeza.
Musubize ibi bibazo Yezu ababaza: Nimwikundira gusa ababakunda, muzahemberwa iki? Nimuramutsa abo muva inda imwe gusa, muzahemberwa iki? Kandi koko bijya bibaho aho umuntu asuhuza abo yishakiye, abandi akabihorera! Cyangwa umuntu bakamusuhuza mu muco wacu wa Kinyarwanda bamuhereza akaboko, akanangira Umutima akanga kwikiriza. Nyagasani Yezu Kristu aje adusanga mu Ijambo rye uyu munsi kugira ngo adutoze gukora nka Data wo mu Ijuru maze ube Intungane nka Data. Muvandimwe, wigeze gutanga Inka? Wayihaye nde? Umwanzi wawe cyangwa incuti yawe! Muvandimwe, wafashije umwana kwiga ishuri. Ese wafashije umwana w’umwanzi wawe cyangwa umwana w’incuti yawe? Iyo utwerera abandimwe bafite ubukwe, utwerera umwanzi wawe cyangwa incuti yawe? Niba ufasha, inshuti zawe gusa uzahemberwa iki? Ese abatazi Imana bo siko babigenza?
Mbere ya Yezu, mu muco w’abayahudi, ubutungane ntibwari bwuzuye neza. Mbere, ya Yezu, ku muyahudi, kuba intungane kwari ukwitandukanya n’abanyabyaha, kubanena. Kwari ukugendera kure utari umuyahudi wese. Kwari ukudasangira n’abanyabyaha. Yemwe no kwinjira mu nzu yabo byari bibujijwe!
Muvandimwe, wowe wubatse umupaka hagati yawe na Kanaka, Senya! Muri iki gihe, hari imipaka myinshi idutandukanya n’abavandimwe. Iyo mipaka idutandukanya n’abavandimwe tuyisenye. Iyo mipaka idutandukanya n’abavandiwe niyo itubuza kugera ku butungane. Dore imwe muri iyo mipaka: amako, inkomoko, akarere, amavuko ( jye navukiye kwa Kanaka, sinasuhuza Kanaka!), amadini ( harimo abumva ko ari bo ntungane, ko abandi ari abanyabyaha! Twe, turi abarokore,…!) , ubukire cyangwa ubukene ( abanyarwanda bati “Amaboko atareshya ntaramukanya! Mbega umugani wuzuyemo ubupagani!), imyambarire, ubutunzi, ubushobozi, icyubahiro, umurimo ukora,……Twirinde ko iyi mipaka, kimwe n’indi ijya gusa nk’iyi yadusenyera ubuvandimwe! Kiliziya Gatolika mu Rwanda yifuje ko uyu mwaka watubera umwaka w’Ubwiyunge. Iyi Vanjili nifashe uwari wese wese ufitanye ikibazo n’umuvandimwe we kugera k’ubwiyunge nyabwo.
Mwebweho rero muzabe intungane nk’uko So wo mu Ijuru ari intungane (Mt 5, 48). Ngiyo intego y’amategeko y’Imana, ikaba n’umuhamagaro wa buri muntu Imana ibereye Umubyeyi. Niba Imana ari Umubyeyi wawe, ba Intungane nka So wo mu Ijuru.
Batagatifu namwe batagatifukazi b’Imana, mwebwe mwumviye kandi mugakurikiza ugushaka kw’Imana, mudusabire, tube intungane nk’uko Data wo mu Ijuru ari Intungane.
Ku bw’amasengesho y’Umubyeyi Bikiramariya Intungane, Roho Mutagatifu natumanukireho, atuyobore mu nzira y’Ubutungane mu Izina rya Yezu. Dusenye umupaka uwo ari wo wose udutandukanya n’abavandimwe!
Nyagasani Yezu nabane namwe!
Padri Emmanuel TWAGIRAYEZU
Paroisse Birambo/Nyundo

robotstxt: allowed

filter: keep


text:
Inyigisho yo ku wa mbere w’icyumweru cya 3 cya Pasika
Ku ya 05 Gicurasi 2014
Bavandimwe, uyu munsi turi ku wa mbere w’icyumweru cya gatatu cya Pasika. Mukomeze kugira Pasika nziza. Muri iyi nyigisho, ndifuza kwibanda ku Ivanjili tumaze kumva.
Ivanjili iratugezaho intangiriro y’ikiganiro Yezu yagiranye n’imbaga y’Abayahudi nyuma y’uko atubuye imigati 5 n’amafi 2 akabagaburira, bakarya, bagahaga ndetse bakabisigaza. Yezu yahereye kuri icyo gitangaza abigisha ibyerekeye umugati utanga ubugingo.
Koko rero nyuma y’uko barya, bagahaga ndetse bakanabisigaza, rubanda bashatse kuza kumujyana ku mbaraga ngo bamwimike, ariko we arabahunga yigira ku musozi ari wenyine (Yh 6, 15). Ndetse bugorobye aza kwambuka inyanja agendera hejuru y’amazi ajya hakurya hamwe n’abigishwa be bari bagiye n’ubwato. Ariko rubanda ntibashizwe. Bukeye, baramushakashatse, maze bamubuze, bajya mu mato, bamusanga hakurya y’inyanja.
Ariko Yezu yari azi neza ibyifuzo n’ibitekerezo byari mu mitima yabo. Yari azi neza ko batamushakashakaga kubera urukundo n’ukwemera bamufitiye, ahubwo kubera amaco y’inda; yari azi ko bari bayobowe n’inzara y’umubiri gusa, ko bari bashishikajwe no kugira ngo akomeze abihere imigati, maze birire, biyuzurize inda zabo. Nyagasani Yezu ntiyatinye rero kubereka impamvu y’ukuri bamukurikiranaga ako kageni. Koko rero, bamaze kwibarisha ubusa bati “Mwigisha, wageze hano ryari?” (Yh 6, 25), Yezu yabasubije adaciye inkereramucyamo, ati “Ndababwira ukuri koko: ntimunshakira ko mwabonye ibimenyetso, ahubwo muranshakira ko mwariye imigati mugahaga” (Yh 6, 26). Ni ko guhera aho abereka inzara y’ukuri bagomba kugira n’ibiribwa by’ukuri bagomba guharanira: “Nimujye mukora mudaharanira ibiribwa bishira, ahubwo nimuharanire ibiribwa bihoraho mu bugingo bw’iteka, ibyo Umwana w’umuntu azabaha, kuko ari we Imana Data yashyizeho ikimenyetso” (Yh 6, 27) .
Bamubajije bati “Twagenza dute kugira ngo dukore icyo Imana ishima?” (Yh 6, 28), Yezu yabasubije ko igikorwa Imana ishima, ari uko bakwemera uwo yatumye (Yh 6, 29). Yezu arasaba rero iriya mbaga y’abantu kutiruka inyuma y’ibiribwa bishira, ahubwo gucengera ibanga ry’ibimenyetso akora kugira ngo bumve neza ko ari we Mukiza w’ukuri Imana yohereje ku isi. Yezu arabasaba ukwemera; arabasaba kumwemera. Arabasaba kudaharanira umugati umara inzara y’inda gusa, ahubwo arabasaba guharanira umugati umara inzara n’inyota by’umutima; ari wo mugati utanga ubugingo bw’iteka. Uwo mugati kandi ni We ubwe, nk’uko tuzabyumva ejo mu gice gikurikira ivanjili y’uyu munsi: “Ni jye mugati utanga ubugingo. Unsanga wese ntazasonza bibaho, n’unyemera ntazagira inyota bibaho” (Yh 6, 35).
Bavandimwe, buri wese niyibaze. Ni iki kimparanya mu bukristu bwanjye? Ni iki mfitiye inzara n’inyota? Nsonzeye iki? Aho nanjye simparanira gusa ibiribwa bishira? Ese nsonzeye kandi mparanira ubugingo bw’iteka? Ukwemera kwanjye kungana iki? Kwifashe gute? Ese nemera koko ko Yezu ari we wenyine wamara inzara n’inyota? Nemera ko ari we mugati utanga ubugingo bw’iteka?
Yezu Kristu arasa nk’utubwira uyu munsi, ati “Mwebwe mwese abafite inzara n’inyota, nimunsange. Ntimuzongera gusonza ukundi; ntimuzongera kugira inyota ukundi. Ariko ntimunshakeho ibiribwa cyangwa ibinyobwa bishira, ahubwo munshakeho umugati utanga ubugingo bw’iteka. Uwo mugati, ni jyewe. Nimunyakire. Nimunyemere. Ngicyo igikorwa Imana ishima.”
Mu gihe mvuga ibi, hari indirimbo izamutse mu mutima wanjye nifuza ko tuza kuzikirana uyu munsi:
Mfite inyota n’inzara, mfite inyota n’inzara
Nsonzeye ineza yawe, Yezu, mfungurira
Nsonzeye impuhwe zawe, Yezu, mfungurira
Mpaza urukundo rwawe, Kristu, mfungurira
Ni wowe wenyine funguro ry’ubuzima
Ndaje ngo umare inzara n’inyota, Kristu mfungurira.
Nyagasani Yezu nabane namwe.
Yateguwe na Padiri Balthazar NTIVUGURUZWA


text:
Inyigisho yo ku ya 11 Ukwakira 2014, kuwa gatandatu w’icyumweru cya 27 gisanzwe, Umwaka A.
AMASOMO : Gal 3,22-29; Zab 104,2-3,4.6,5.7; Lk 11,27-28.
Nyagasani Yezu aratwifuriza none kubarirwa mu bahire kuko twihatira kumva ijambo rye tukihatira no kurikurikiza. Mu gihe Yezu yari amaze gukora ibikorwa by’impangare byo kwigisha no gukora ibitangaza ; amaze kwigisha abigishwa be gusenga by’ukuri, amaze no kwerekana ko ububasha bwe buva ku Mana, umwe mu bari aho yumva kandi abona ibyo Nyagasani Yezu akora, biramurenga hanyuma nawe arahanura agira ati ʻHahirwa inda yakubyaye n’amabere yakonkeje!’ Ni koko Bikira Mariya Nyina wa Yezu yarahiriwe kandi na Elizabeti yabivuze neza agira ati: “Urahirwa wowe wemeye ko ibyo watumweho na Nyagasani bizaba” (Soma Lk 1,35).
Umubyeyi wacu Bikira Mariya yakiriye kandi yemera neza umugambi w’Imana wo gucungura Muntu imunyuzeho, abyara umucunguzi kandi amukurikirana nk’umubyeyi wita ku mwana we. Yumvise neza kandi vuba ijambo rikomeye ry’Imana kandi yihatira kurishyira mu bikorwa. Iyo Nyagasani Yezu avuze ati ʻhahirwa abumva ijambo ry’Imana bakarikurikiza’ aba ashatse kutubwira neza ko Umubyeyi We Bikira Mariya ari mu ba mbere. Koko uwiyemeza wese kumva no gushyira mu bikorwa ijambo ry’Imana aronka ubugingo bw’iteka uwo kandi niwe uri mu mubare w’abahire Nyagasani akunda. Ni kenshi Nyagasani Yezu atubwira ibyerekeranye n’abahire batunganiye Ingoma y’ijuru, ku buryo n’uyu munsi atubwiye neza ko hahirwa abumva ijambo ry’Imana bakarikurikiza. Ese twebwe mu rugendo rwacu rw’ubukristu tugezehe dushyira mu bikorwa ijambo ry’Imana twumvise?
Uyu mugore wahagurutse mu ruhame rwa benshi amaze gutangarira ubuhangange bwa Yezu, bigatuma avuga yeruye ubwiza bw’Umubyeyi wa mwibarutse, akamuha uburere bwiza, akanashimishwa n’ubutoni yagize ku Mana maze atwereka ko ntawe ushobora gucengerwa n’ijambo ry’Imana ngo narangiza yicecekere. Ahubwo byanze bikunze riragukirigita, rikagusaba ubwaryo kuryamamaza. Kuvuga ibyiza by’Imana si umwihariko wa bamwe ahubwo ni ibya buri wese wumvise iri jambo kandi rikamuturamo, ariko nk’uko Kiliziya ibitwigisha hari abagomba kutuyobora mu kwemera kwacu kandi tugahamagarirwa kubumva neza.
Iyo turebye ubuzima bwa Pawulo Mutagatifu dusanga bwararanzwe no kuba umuntu w’imbaraga n’umwete uhagije mu byo yakoraga byose; aho amariye kwegukira burundu Inkuru Nziza y’umukiro, Nyagasani Yezu amaze kumubonekera no kumubwira icyo agomba gukora ngo Ingoma y’Imana yogere hose, yahise ahaguruka maze si ukuvuga ibyiza byo gukurikira Nyagasani yiva inyuma kandi abiva imuzi nk’umuhamya wivuganiye na Nyagasani kandi umutuyemo, na we ni ko kwivugira ubwe ati’ Mu by’ukuri ndiho, ariko si jye: ni Kristu uriho muri jye’ ( Soma Gal 2,20). Koko kugira ngo Pawulo mutagatifu abashe kwigisha abanyamahanga nk’ab’abanyagalati byamusabaga kubanza kwitangaho ubuhamya bw’ibyamubayeho akababwira uko yahuye na Nyagasani Yezu ubwo yajyaga gutoteza abakristu (Soma Gal 1,11-24). Atanga ubuhamya bwe avuga ko umunsi uwamwitoranyirije akiri munda ya nyina, yamuhamagaye ku bw’ineza ye ngo amuhishurire Umwana We no kugira ngo amwamamaze mu mahanga, maze ako kanya agahita ahaguruka ntawe yiriwe agisha inama (Soma Gal 1,15).
Uyu munsi n’ubundi Pawulo mutagatifu araduha ubuhamya bwiza ku byo yamenye kuri Yezu wamwiyeretse ubwe: aravuga ko ubu twamenye Yezu tutakigengwa n’amategeko ahubwo tugengwa n’ukwemera. Ariko kandi ntiyirengagiza akamaro k’ayo mategeko ahubwo ni yo yadushoreye maze adushyikiriza Kristu kugira ngo tuzahabwe ubutungane tubikesha ukwemera. Akomeza atubwira ko ukwemera kuri twe abana b’Imana guhagije kandi gufite imbaraga nyinshi ngo kutugeze ku Mana. Kuba twarabatijwe ku bw’amazi na Roho Mutagatifu bigomba kudutera imbaraga n’ibyishimo kuko ingoyi zose zari zituboshye zaraciwe nuko tuba abasaseridoti, abahanuzi n’abami. Kubera ko twabatirijwe muri Kristu twambaye Kristu bityo twitwa Aba-Kristu; ni izina ryiza cyane ridusaba imbaraga nyinshi ngo dukomeze turisigasire kandi ngo tutavaho turikerensa tukaritesha agaciro. Kubera iryo zina twese turi umwe muri Kristu; nta mipaka ikitubamo kuko kera twavugaga, tukanakora dushyiramo imipaka, ariko ubu kubera ukwemera no kumenya ijambo ry’Imana twabaye umwe. Nta muyahudi, nta Mugereki, nta mucakara, nta mwigenge, nta mugabo, nta mugore,….n’ibindi byose byadutandukanya biducamo ibice.
Ubu twese turi umwe muri Kristu. Birababaza cyane iyo ubona abitwa abakristu cyangwa abasangiye Umubiri umwe wa Kristu bahurira mu nzira akaba nta wabwira undi ati ʻwaramutse, cyangwa ngo wiriwe?’ Akenshi ibi ni ibigaragaza ko ubukristu muri twe nta mizi burashinga. Icyakora Nyagasani ntibimuca intege kuko We yizeye neza ko guhinduka bigishoboka tukagaragaza ko turi abavandimwe muri We. Ni byiza kumutega amatwi akatubwira icyo tugomba gukora n’uko twakwitwara mu mibereho yacu ya buri munsi maze twamara kumwumva no kumuhabwa tukamwamamaza mu bandi nta buryarya. Tukavuga ibyiza bye n’ibyiza bitegereje abamwemera bakanamwemerera ngo ature mu buzima bwabo.
Umubyeyi Bikira Mariya turata muri uku kwezi muri Rozari ntagatifu akomeze adusabire ku Mwana we Yezu Kristu. Uyu Mubyeyi niwe wa mbere uhirwa muri babandi bumva neza ijambo ry’Imana kandi bakarikurikiza. Ni tumusabe natwe aduhe izo mbaraga zo kwemerera Nyagasani ngo Ugushaka kwe gukorwe mu buzima bwacu, icyo ashaka kijye gikorwa mu nsi nkuko gikorwa mu ijuru ubu n’iteka ryose.Amen!
Padiri Thaddée NKURUNZIZA


text:
Abantu benshi bakunze kubona umwana wanyweye ibiyobyabwenge bakamufata nk’umwana utabasha kuvamo umuntu muzima wagirira akamaro abandi ndetse n’igihugu ariko iyo yitaweho abasha kubireka kandi akavamo umuntu uhamye.
Umuhuzabikorwa w’ikigo cy’Abadacogora n’Intwari gikorera muri Caritas Kigali kita ku bana bo mu muhanda Mushashi Josiane atangaza ko iyo bari mu gikorwa cyo gukura abana mu muhanda babajyana mu kigo cyabo kugirango babafashe kubagorora avuga ko iki kibazo bahura nacyo kuko abana benshi bavana mu buzima bwo mu muhanda baba bafata ibyobyabwenge bwo mu bwoko butandukanye.
Ati “ Icyambere na mbere tubafasha ni ukubatega amatwi hagamijwe kumenya ubwoko bw’ibiyobyabwenge yafashe, igihe yatangiriye kubifata, n’ingaruka byamugizeho”.
Mushashi avuga ko hari ingaruka zigaragara inyuma n’iziri imbere zigaragazwa n’ibimenyetso cyangwa imico n’imyitwarire umwana agaragaza iyo yabifashe.
Bimwe mu byo bakora bafasha uwafashe ibiyobyabwenge kubicikaho nukumurinda kongera guhura nabyo ndetse bagatangira kumukorera ubujyanama bw’uburyo agomba kubireka.
Aha avuga ko nta gihe kizwi bishobora kumara kugirango uwabinyoye ngo abireke kuko biterwa ni ubushake ufashwa afite mu kubireka.
Mushashi avuga ko biterwa kandi na none n’ubwoko bw’ibiyobyabwenge yafashe n’igihe yamaze abifata. Uretse na none ko ingaruka za byo zitagaragara vuba ku mwana nk’uko izo mu bwoko bwa cocaine, colle, n’ibindi byatsi birimo urumogi.
Abana bakira mu kigo cy’abadacogora n’intwari n’abana akenshi bakunze kuba barafashe kore(Colle) bakajya bayinyunyuza. Kore rero yangiza mu bwonko , umwana agahorana udusebe ku ruhu, iminwa yumye kandi amaso agatukura, arazengerezwa akadandabirana. Kugira ngo ayicikeho ni ukuyimurinda gusa kuko nta ngaruka agira iyo ayiretse arakira.
Mu gihe usanga urumogi rwo uwabaswe na rwo (addicted) iyo akibireka asa n’urwaye akabura ubushake bwo kurya (appetite) agakenera kugaburirwa bihagije no kumuha ibyo kunywa kugira ngo agarure imbaraga.
Umuhuzabikorwa w’ikigo kita kuri aba bana bo mu muhanda ahamya ko abana iyo bakorewe ubujyanama bakitabwaho n’umukozi ubishinzwe bhinduka bakabasha kwiga kandi bagasinda neza.
Aha ni naho ahera asaba abantu bose kwita ku bana bo mu muhanda cyane cyane bakamenya n’uburyo babafasha igihe bahuye nuwafashe ibiyobyabwenge.
Zimwe mu nzira zo ku mufasha nukubimurinda no kumuganirirza ku bubi bwabyo , no gukomeza kumukorera ubujyanama ndetse ukamufasha guhindura ubuzima umukundisha ishuri no kumwereka akamaro bizamumarira nabireka.
Avuga ko kuri iki kibazo cyo gufasha abana banywa ibiyobyabwenge bashatse umukozi uhoraho ufute impamyabumenyi mu bijyanye n’imitekerereze n’imyitwarire ya muntu (psycholigiste) ugomba gufasha bene aba bana baba baranyweye ibiyobyabwenge kugirango abafashe guhindura imyitwarire.
Umwana wanyuze mu buzima bwo mu muhanda akanywa no kukiyobyabwenge cy’urumogi twahaye izina rya Munezero avuga ko akiri mu buzima bwo mu muhanda yafataga ibiyobyabwenge byo mu bwoko bw’urumogi (Colle) ariko nyuma yaje kujyanwa Iwawa kugororerwayo abasha kubireka ubu yibeshejejeho akora umwuga w’ubwubatsi.
Iki ni kimwe mu kimenyetso ndetse n’ubuhamya bwafasha abantu bose kwita kuri aba bana bakareka ibiyobyabwenge kuko nyuma yo kubireka bagirira umuryango nyarwanda akamaro.


text:
ISOMO RYA MBERE
Isomo ryo mu gitabo cy’Iyimukamisiri (Iyim 22, 20-26)
Igihe Musa yagezaga kuri rubanda amategeko y’Uhoraho, yarababwiye ati 20«Ntuzanyunyuze imitsi y’umusuhuke cyangwa ngo umukandamize, kuko namwe mwabaye abasuhuke mu gihugu cya Misiri. 21Ntimuzagirire nabi umupfakazi cyangwa imfubyi. 22Numugirira nabi akantakira nzumva amaganya ye, 23maze uburakari bwanjye bugurumane mbamarire ku nkota, abagore banyu bapfakare, n’abana banyu babe imfubyi. 24Niba ugurije amafeza umuntu wo mu muryango wanjye, cyane cyane umutindi muturanye, ntuzamugenzereze nk’abaharanira gukira vuba : ntuzamushakeho urwunguko. 25Niba igishura cya mugenzi wawe ugitwayeho ingwate, uzakimusubize mbere y’uko izuba rirenga ; 26kuko ari cyo kiringiti cye rukumbi n’umwambaro yifubika. None se yaryama mu ki ? Nantakambira nzamwumva, kuko jyeweho ndi umunyampuhwe.
Iryo ni Ijambo ry’Imana
ZABURI (Zab 18 (17), 2-3, 4.20, 47.51ab
Inyik/ Uhoraho, ndagukunda wowe Mana intera imbaraga
Uhoraho, ndagukunda wowe mbaraga zanjye !
Uhoraho ni we rutare rwanjye n’ibirindiro byanjye,
akaba n’umurengezi wanjye.
Ni Imana yanjye n’urutare mpungiramo,
akaba ingabo inkingira n’intwaro nkesha gutsinda,
ni na we buhungiro bwanjye budahangarwa !
Natabaje Uhoraho, Nyakuberwa n’ibisingizo,
maze mbasha gutsinda abanzi banjye.
Arangobotora anshyira ahantu hisanzuye,
nuko arankiza kuko ankunda
Uhoraho arakabaho ! We Rutare nisunga, aragasingizwa !
Imana nkesha umukiro niharirwe umutsindo.
Agwiriza imitsindo umwami yimitse,
agatonesha uwo yasize amavuta y’ubutore iteka ryose.
ISOMO RYA KABIRI
Ibaruwa ya mbere Mutagatifu Pawulo Intumwa yandikiye Abanyatesaloniki (1 Tes 1, 5c-10)
Bavandimwe, 5cmuzi neza ukuntu twabagenjereje tugamije kubagirira akamaro. 6Namwe mwaratwiganye, mwigana na Nyagasani, maze mu bitotezo byinshi mwakirana ijambo ry’Imana ibyishimo bikomoka kuri Roho Mutagatifu. 7Byatumye mubera urugero abemera bose bo muri Masedoniya n’abo muri Akaya. 8Koko rero, ijambo rya Nyagasani rihereye iwanyu, ntiryasakaye muri Masedoniya no muri Akaya gusa, ahubwo inkuru y’ukuntu mwemeye Imana yamamaye hose, ku buryo nta cyo twakwirirwa tubivugaho. 9Bose kandi bavuga uko twakiriwe iwanyu, n’ukuntu mwayobotse Imana mugata ibigirwamana, kugira ngo mukorere Imana nzima kandi nyakuri, 10kandi mutegereze Umwana wayo Yezu yazuye mu bapfuye, We uzaza ava mu ijuru ngo adukize uburakari bugiye kuza.
Iryo ni Ijambo ry’Imana
IBANGONDIRIMBO RIBANZIRIZA IVANJILI (1 Yh 4, 8. 7)
Alleluya Alleluya.
Imana ni urukundo :
Umuntu wese ukunda aba yarabyawe n’Imana, akanayimenya.
Alleluya
IVANJIL
+ Matayo (Mt 22, 34-40)
Muri icyo gihe, 34Abafarizayi bumvise ko Yezu yazibye akanwa k’Abasaduseyi, barakorana. 35Maze umwe muri bo wari umwigishamategeko, amubaza amwinja ati 36«Mwigisha, itegeko riruta ayandi ni irihe ?» 37Aramubwira ati «Uzakunde Nyagasani Imana yawe n’umutima wawe wose, n’amagara yawe yose, n’ubwenge bwawe bwose. 38Iryo ni itegeko riruta ayandi kandi ni ryo rya mbere. 39Irya kabiri risa na ryo : Urajye ukunda mugenzi wawe nk’uko wikunda. 40Muri ayo mategeko uko ari abiri, habumbiyemo andi yose n’ibyo Abahanuzi bavuze.»
Iyo ni Ivanjili Ntagatifu


text: ZM-900 nigisubizo cyiza cyane cyo gukumira scanne ya QR-code yimpimbano, yagaragazaga ecran-ultra-power-power igarura QRcode buri gihe.Hamwe na algorithm ya ZOOY, ibanga rya QR-code ntizigera isubiramo, kimwe no kudashobora kwandukura no gukopera.Ndetse no gusikana QR-code y'impimbano, porogaramu ntizigera ibika nk'ibiti by'irondo.Yashizweho kubidukikije byinganda hamwe na IP65, irinda amazi kandi idahungabana.Ndetse no munsi yizuba ryinshi, urumuri rwinyuma, ZM- 900 iracyatanga uburambe bwo gusikana.


text:
Ku itariki ya 17 Kanama 2022 byari amarira mu muryango nyarwanda gusa ariko wari n’umunsi w’amavuko w’umukobwa wa Junior Giti, wari wapfushije mukuru we.
Guhurirana gukomeye kwaje gutangazwa na Junior Giti nyuma y’uko umunsi w’amavuko wa Bubuna umukobwa wa Junior uhuriranye no kwitahira kwa Yanga wari Marumeme wa Bubuna.
Nyuma yo gushyingura mu cyubahiro Yanga, umuryango wa Junior Giti wahise wifuriza n’umwana wabo umunsi mukuru.
Abinyujije ku rukuta rwe rwa Instagram, Junior Giti yashyizeho amashusho ari kwifuriza umukobwa we isabukuru nziza nuko maze arenzaho amagambo agira ati ” Birangiye BUBUNA tumuvuyemo ideni, cyane ko atazi gupfa ibyoaribyo… Bamubwiye ko uncle Tom (Papa Agnes) yagiye mu ijuru. Isabukuru nziza BUBUNA, Uncle Tom aragukunda.”
Videwo


text:
Abatuye mu mirenge itandukanye mu Karere ka Nyagatare, baravuga ko imvura imaze iminsi igwa yabangirije imyaka, isenya n'amazu k'uburyo butunguranye, ku buryo nihatagira igikorwa bashobora kubaho nabi.
Mu mezi yiganjemo Kanama na Nzeri, n'ayandi imvura iba ari nyinshi mu Rwanda, mu bice bitandukanye hakunze kumvikana abahinzi bataka ko imyaka bahinze yangijwe n'imyuzure, umuyaga ndetse n'urubura, n'abubaka amazu iyo adakomeye akaguruka cyangwa akabagwira, ibikunze kubatera igihombo, nyamara ngo ntako baba batagize.
Umwe yagize ati 'Urubura rwaraguye, avoka ziragwa, tubura aho duhungira imvura.'
Mugenzi we ati 'Ntako tutari twaragize ariko haza umuyaga n'imvura nyinshi biraducanga, ibisenge bitangira kuguruka.'
Dr. Rugazura Ephraim, umwarimu muri Kaminuza ya East African Universty Rwanda, akaba n'impugucye mu majyambere y'icyaro no gutegura imishinga, avuga ko igishobora gufasha umuhinzi kwirinda ibiza mu gihe k'imvura, ari uko yategura neza umurima n'inkengero zawo, abubaka bakazirika ibisenge, bakanubakisha ibikoresho bifite ubuziranenge.
Yagize ati 'Ubutaka urabutegura mbere yo guhinga, ugaca imiringoti n'uduti tumwe dutuma ubutaka butagenda, ukubakisha ibikoresho bituma ubutaka butagenda. Mu mvura abantu barubaka ugomba gukoresha ibikoresho byujuje ubuziranenge, ukazirika ibisenge ugashyiraho n'uburyo bwo gufata amazi kugira ngo ataba menshi''.
Murekatete Juliet, umuyobozi w'Akarere ka Nyagatare wungirije ufite imibereho myiza mu nshingano, ashishikariza abahinzi kwitabira ubwishingizi bw'imyaka aho bishoboka, n'abubaka bakitwararika.
Yagize ati 'Mwabonye ko mu minsi ishize twahuye n'icyiza cy'inkuba aho inkuba yakubise inka icyenda Karangazi, tubijyanirane n'imyaka ishobora gutwarwa n'umwuzure, turimo turigisha abaturage bacu kugira ngo bamenye akazi k'ubwishingizi na ny'iri nka zakubiswe n'inkuba nta bwishingizi yari afite, ndetse akamenya ko hari iby'ibanze byakozwe mu gukumira inkubi y'umuyaga n'umwuzure.'
Minisiteri Ishinzwe Ibikorwa by'Ubutabazi (MINEMA), yerekanye ko tariki ya 23 na 24 Mata 2022, imvura yaguye mu gihugu hose yatwaye ubuzima bw'abantu 11, naho abandi 13 barakomereka ndetse yangiza n'ibindi bikorwaremezo birimo imyaka, ibiraro n'inzu zigera ku 100.
Mu gihe abahinzi n'abubaka batubahirije inama bagirwa, birashoboka ko ibiza bizakomeza kubangiriza ibikorwa.
KWIGIRA Issa
The post Nyagatare: Bahangayikishijwe n'imvura imaze iminsi igwa yabangirije imyaka appeared first on FLASH RADIO&TV.
Source : https://flash.rw/2022/08/31/nyagatare-bahangayikishijwe-nimvura-imaze-iminsi-igwa-yabangirije-imyaka/?utm_source=rss&utm_medium=rss&utm_campaign=nyagatare-bahangayikishijwe-nimvura-imaze-iminsi-igwa-yabangirije-imyaka


text:
Topic outline
General
Umutwe 1: Umuryango mugari
1. KUBAHIRIZA INSHINGANO MU MURYANGO MUGARI
A. Inshingano z’abagize umuryango mugari
Igikorwa cya 1
Itegereze amashusho uvuge ibyo uyabonaho.
Igikorwa cya 2
Muganire ku nshingano za buri muntu ugize umuryango
mugari muri gahunda za Leta.
Nsobanukiwe ko:
Buri muntu ugize umuryango mugari afite inshingano zikurikira:
1. Kwitabira no gushyigikira gahunda za Leta zijyanye na:
a) Imibereho myiza:
– Ubwisungane mu kwivuza.
– Imirire myiza, kwita ku bidukikije.
– Isuku n’isukura…
b) Ubukungu n’iterambere:
– Gukorera mu mashyirahamwe no guhuza ubutaka.
– Imiturire myiza no gutanga imisoro.
– Uburezi kuri bose na Gira inka Munyarwanda.
– Guhinga no korora kijyambere.
c) Imiyoborere myiza:
– Kwitabira umuganda, ubudehe.
– Ubutabera n’amatora.
d) Umutekano:
– Gukora irondo no gutabarana.
– Gutanga amakuru ku bagizi ba nabi.
Igikorwa cya 3
Buri wese abwire bagenzi be inshingano ze ndetse n’iz’ababyeyi be.
Reka nisuzume
Gushyira abana mu ishuri bireba nde?
Nsuzuma ngusuzume
1. Gira inka Munyarwanda imariye iki abaturage?
2. Vuga ibintu by’ingenzi byateza imbere imibereho myiza y’abaturage.
Imyitozo
1. Tanga ingero z’imirimo ukora mu rugo rwanyu.
2. Shyira buri gikorwa aho kigomba kujya:
– Kugira isuku y’umubiri, iy’aho dutuye n’iy’imyambaro.
– Kubahiriza amategeko.
– Gushyira abana mu ishuri.
– Gutera amashyamba no kurwanya isuri.
– Kuboneza urubyaro.
– Kugura no gukoresha ubwisungane mu kwivuza.
– Gutanga umusoro.
– Korora kijyambere.
– Guharura imihanda no gutinda ibiraro.
Umukoro
Nimugera mu rugo muganire n’ababyeyi mubabaze inshingano zanyu. Na bo bababwire izabo. Mubyandike muzabibwire abandi mugarutse mu ishuri.
Umukino
Mukine umukino wo kubaka umutemeri.
B. Ibyiza byo kubahiriza inshingano mu muryango mugari
Igikorwa cya 1
Itegereze amashusho uvuge ibyo uyabonaho.
Igikorwa cya 2
Buri wese abwire bagenzi be icyo yunguka iyo yubahirije inshingano ze neza.
Nsobanukiwe ko:
Iyo mu muryango mugari buri wese yujuje inshingano
bituma:
– Bumvikana, bakabana mu mahoro, bagasangira.
– Bafatanya, bagashyira hamwe maze bakiteza imbere.
– Bashyigikirana mu bikorwa binyuranye.
– Batabarana iyo habaye ibyago, bagasurana.
– Bafasha Leta kubona amafaranga yo kubagezaho
ibikorwa remezo nk’imihanda, amashuri, amavuriro, amazi,
amashanyarazi, …
Twiyemeje ko:
Tuzajya twubahiriza inshingano zacu kandi tubikangurira
bagenzi bacu batazubahiriza uko bikwiye.
Reka nisuzume
1. Vuga ibintu 2 bigaragaza akamaro ko kuzuza
inshingano mu bagize umuryango mugari.
2. Sobanura ibibi byo kudatanga umusoro.
Nsuzuma ngusuzume
1. Ni iki kigaragaza ko abagize umuryango mugari
bashyize hamwe?
2. Sobanura ibiranga abantu buzuza inshingano zabo.
Imyitozo
1. Leta ivana hehe amafaranga yo kugeza ibikorwa remezo ku baturage?
2. Huza inshingano n’akamaro kazo:
a. Kwishyura imisoro 1. Umuryango ubona ibiwutunga.
b. Kwishyura mituweri 2. Bigabanya ibiza.
c. Kuboneza urubyaro 3. Leta yubaka ibikorwa remezo.
d. Kwita ku bidukikije 4. Kwivuza kuri buri wese.
e. Gutabara abaturanyi 5. Umutekano urasagamba.
Umukoro
Muganire n’ababyeyi mubabaze akamaro ko kuzuza inshingano zanyu. Na bo bababwire akamaro ko kuzuza izabo. Mubyandike muzabibwire bagenzi banyu.
Umukino
Mukine umukino wo gufata umurizo w’ikirura.
C. Ingaruka mbi zo kutubahiriza inshingano mu muryango mugari
Igikorwa cya 1 Itegereze amashusho uvuge ibyo uyabonaho.
Igikorwa cya 2
Buri wese abwire bagenzi be ibibi yaba yaragize bitewe no kutuzuza inshingano ze.
Nsobanukiwe ko:
Kutuzuza inshingano mu muryango bigira ingaruka zikurikira:
– Abagize umuryango ntibafashanya bikabatera ubukene.
– Ntibumvikana, ntibatabarana, bagira umutekano muke.
– Kudafata neza ibidukikije bikurura indwara ziterwa n’umwanda nka korera, macinyamyambi na malariya.
– Kutitabira gahunda za Leta bituma Umurenge udatera imbere.
Igikorwa cya 3
Buri wese abwire bagenzi be ibyabaye ku muryango azi bitewe n’uko ababyeyi batujuje inshingano zabo.
Twiyemeje ko:
Tuzirinda ingaruka zose zo kutubahiriza inshingano:
– Dukora ibyo dusabwa gukora.
– Dukangurira abatazubahiriza kuzubahiriza.
Reka nisuzume
Subiza yego cyangwa oya
a. Gusibya abana ishuri n’amasomo ni byiza.
b. Si byiza guhururiza umuntu uhungabanya umutekano.
c. Ni byiza kuvana abana mu ishuri bagakora imirimo.
d. Gufata neza ibidukikije birinda ababituriye indwara.
e. Umuturage mwiza ni utishyura imisoro.
f. Umwana mwiza ni ufasha ababyeyi imirimo.
g. Umuturage mwiza ni utitabira umuganda n’ubudehe.
h. Kutagira mituweri bishobora gutuma urembera mu rugo.
Nsuzuma ngusuzume
1. Sobanura ibiranga abantu batuzuza inshingano zabo.
2. Ni izihe ngaruka abagize umuryango bahura na zo
ziterwa no kudafata neza ibidukikije?
Imyitozo
1. Vuga ingaruka zaterwa no kutubahiriza inshingano zikurikira:
a. Kutishyura imisoro.
b. Kutagira ubwishingizi bw’indwara.
c. Kudakora umuganda.
d. Kudakorera mu mashyirahamwe.
e. Kutohereza abana ku ishuri.
2. Ni iki gishobora kuba hagati y’abagize umuryango mugari igihe bose batubahiriza inshingano zabo?
3. Shaka amagambo ari muri uru rusobe agaragaza ibyiza
byo kuzuza inshingano n’ibibi byo kutazuzuza ubitondeke mu mbonerahamwe.
Umukoro
Muze kuganira n’ababyeyi banyu ibibi byo kutuzuza inshingano zabo mu muryango mugari. Muzabiganirire abandi mu ishuri.
Umukino Mukine:
a. Mwigana abantu buzuza inshingano zabo mu muryango.
b. Mwigana abatuzuza inshingano zabo mu muryango.
2. GUFATA NEZA UMUTUNGO W’UMURYANGO
A. Ibigize umutungo w’umuryango
Igikorwa cya 1
Itegereze amashusho uvuge ibyo uyabonaho.
Igikorwa cya 2
Buri wese abwire bagenzi be umutungo wimukanwa iwabo batunze.
Nsobanukiwe ko:
Umutungo w’umuryango ugizwe n’umutungo wimukanwa n’umutungo utimukanwa.
Umutungo wimukanwa ni umutungo ushobora guterurwa
cyangwa kwimurwa ukavanwa aho uri ukajyanwa ahandi.
Ingero: ibikoresho byo mu nzu no mu gikoni, ibyo mu busitani
no mu murima, amatungo, imodoka, igare, ipikipiki ...
Umutungo utimukanwa ni umutungo udashobora guterurwa
cyangwa kwimurwa aho uri.
Ingero: inzu n’imirima...
Igikorwa cya 3
Buri wese abwire bagenzi be umutungo utimukanwa iwabo batunze.
Nsuzuma ngusuzume
1. Sobanura itandukaniro riri hagati y’umutungo wimukanwa n’umutungo utimukanwa.
Umwitozo
Koresha iyi mitungo: intebe, umurima w’ibigori, ikibanza, igikoni, igitanda, radiyo, ubwiherero, imbabura, akabati,imyenda, inzu nini, ishyamba, igorofa (umuturirwa),
igikapu,amashuka hanyuma wuzuze imbonerahamwe ikurikira.
B. Akamaro k’umutungo w’umuryango
Igikorwa cya 1
Itegereze amashusho uvuge ibyo uyabonaho.
Igikorwa cya 2
Bwira abandi akamaro k’umutungo w’umuryango uzi.
Reka nisuzume
Vuga umutungo w’umuryango ukurinda ibi bikurikira:
a. Irungu: d. Abagizi ba nabi:
b. Umunaniro: e. Izuba n’imvura:
c. Inzara:
Nsuzuma ngusuzume
Ca akaziga ku bintu bitari umutungo w’umuryango:
a. Amatungo h. Imodoka l. Umuhanda
b. Umugezi i. Ikiyaga m. Inzu
c. Umurima j. Ikibanza o. Igishanga
d. Isoko k. Sitade p. Ikibuga cy’indege
e. Ikigo nderabuzima.
f. Urugomero rw’amashanyarazi.
g. Ibikoresho byo mu gikoni.
Umwitozo
Huza buri mutungo w’umuryango n’akamaro kawo:
a. Akabati 1. Guhinga no kubagara.
b. Ikibanza 2. Gukata ibyatsi birebire.
c. Ishyamba 3. Gutwara abantu n’ibintu.
d. Insina 4. Cyubakwaho inzu.
e. Imodoka 5. Kabikwamo ibikoresho.
f. Ibikoresho byo mu busitani 6. Rivamo imbaho n’inkwi.
g. Ibikoresho byo mu murima 7. Zitanga ibitoki.
Umukoro
Nimugera mu rugo murebe ko hari ibindi bintu bigize umutungo w’urugo mutize mu ishuri. Mubyandike n’akamaro kabyo muzabiganirire abandi mu ishuri.
C. Imikoreshereze n’imicungire iboneye y’umutungo w’umuryango
Igikorwa cya 1
Itegereze amashusho uvuge ibyo uyabonaho.
Igikorwa cya 2
Muganire ku kamaro ko gukoresha neza umutungo w’umuryango.
Nsobanukiwe ko:
Iyo ufashe neza ibigize umutungo w’umuryango biraramba ukazabikoresha igihe kirekire. Iyo ukoresheje neza umutungo w’umuryango utawusesagura uwukoresha igihe kirekire ukakugirira akamaro ndetse n’abo muwufatanyije.
Uko umutungo w’umuryango ukwiye gukoreshwa no gucungwa
Reka nisuzume
1. Vuga ibintu by’ingenzi byangiza umutungo
w’umuryango ukurikira:
a. Imirima:
b. Inzu:
c. Ishyamba:
d. Ibikoresho bikoze mu cyuma.
2. Sobanura akamaro ko gufata neza umutungo w’umuryango.
Nsuzuma ngusuzume
Wakora iki kugira ngo ucunge neza umutungo w’umuryango ukurikira?
a. Imodoka d. Imirima
b. Ibikoresho by’ubuhinzi e. Ibikoresho byo mu gikoni
c. Imyambaro f. Amatungo
Umwitozo
Uzuza iyi mbonerahamwe.
D. Ibibi byo gukoresha no gucunga nabi
umutungo w’umuryango
Igikorwa cya 1
Itegereze amashusho uvuge ibyo uyabonaho.
Nsobanukiwe ko:
Iyo umutungo w’umuryango ukoreshejwe cyangwa ucunzwe nabi wangirika vuba bigateza umuryango igihombo.
Igikorwa cya 2
Muganire ku bibi byo gukoresha no gucunga nabi umutungo w’umuryango.
Twiyemeje ko:
Tuzajya twirinda gukora ibikorwa bibi bikurikira:
– Kumena, gusharatura no kwanduza inzugi n’amadirishya.
– Kwicunda no kubyinira ku bitanda no ku ntebe.
– Kuvunagura ibiti,indabo no kwangiza imyaka.
– Kwandarika no kuraza hanze ibikoresho ibyo ari byo byose byakwibwa.
– Kudatera ibintu ku mabati.
– Kutamenagura ibikoresho bimeneka.
Reka nisuzume
1. Sobanura ingaruka ziterwa no gukoresha nabi
umutungo w’umuryango.
2. Tanga ingero 2 zigaragaza uko abana basesagura
umutungo w’umuryango.
Nsuzuma ngusuzume
Subiza yego cyangwa oya:
a. Iyo ubyinira ku gitanda uba uri kwangiza umutungo w’umuryango.
b. Iyo wanuye ibikoresho byose uba wangiza umutungo w’umuryango.
c. Gusukira indabo n’ibiti byo mu busitani ni ugusesagura amazi.
d. Gushushanya ku nkuta z’inzu ni ugufata neza umutungo w’umuryango.
e. Kwiyarurira ibiryo byinshi ntubimare ukabimena uba usesagura umutungo w’umuryango.
Imyitozo
1. Kuki dusabwa gukoresha no gucunga neza umutungo w’umuryango?
2. Wakora iki usanze abavandimwe bawe bari kwangiza umutungo w’umuryango wanyu?
3. Tanga ingero z’ibintu abana bakunze gusesagura mu rugo.
Umukoro
Nimugera mu rugo murebe ibintu bigize umutungo w’urugo rwanyu. Muganire n’ababyeyi banyu ku bibi byo kubikoresha no kubicunga nabi. Muzabibwire bagenzi banyu mu isomo rikurikiraho.Igikorwa cya 1
Itegereze amashusho uvuge ibyo uyabonaho.Igikorwa cya 2
Vuga ibyiza byo kunyurwa n’umutungo w’umuryango.Nsobanukiwe ko:
Kunyurwa no kunezezwa n’umutungo w’umuryango bituma
hatabaho ibi bikurikira:
– Ubujura – Kwifuza – Ishyari
– Akagambane – Kwikanyiza – Kwikubira
– Gusabiriza – Kwiheba – Kwisuzugura
Kunyurwa no kunezezwa n’umutungo w’umuryango bituma habaho ibi bikurikira:
– Umunezero – Ubufatanye – Kwiteza imbere
– Kwihesha agaciro – Kwiyubaha – Kudasamara
– Umutekano – Kwigirira ikizere
– Kugira ikerekezoIgikorwa cya 3
Buri wese abwire bagenzi be ibyiza byo kunezezwa n’umutungo w’umuryango we.
Twiyemeje ko:
– Tugiye kujya tunyurwa kandi tunezezwe n’umutungo w’imiryango yacu.
– Tuzajya twirinda gushukura no gusabiriza ibyo iwacu tudatunze.
Igikorwa cya 4
Buri wese avuge ibyiza byo kunyurwa no kunezezwa n’ibikoresho by’ishuri atunze atagendeye ku byo bagenzi be batunze.Reka nisuzume1. Vuga zimwe mu ngaruka mbi zishobora guterwa no kutanyurwa cyangwa kutanezezwa n’ibyo iwanyu mutunze.
2. Sobanura impamvu kunyurwa no kunezezwa n’ibyo iwanyu mutunze ari ngombwa?Nsuzuma ngusuzume1. Ni iki kiranga umuntu unyuzwe n’ibyo atunze?
2. Ni iki kiranga umuntu utanyuzwe n’ibyo atunze?
Imyitozo
1. Kuki ari byiza kunyurwa n’ibyo iwanyu mutunze?
2. Kunyurwa n’ibikoresho by’ishuri ufite bikumariye iki?
3. Kunyurwa no kunezezwa n’ibiryo wazanye ku ishuri n’ibyo kurya mu kiruhuko bikurinda iki?
4. Soma iyi nkuru uhitemo amagambo agaragaza ko uvugwa mu nkuru anezezwa cyangwa atanezezwa n’ibyo iwabo batunze. Musana iyo ari ku ishuri akunda gutira bagenzi be isaha yo kwambara. Mu gihe k’ikiruhuko akunda kuzerera agenda agenzura ibiryo bagenzi be bazanye kandi na we afite ibye. Mutesi we ahora ashyize imbere kwiga no gutsinda ntabwo yiba ibikoresho bya bagenzi be nk’abandi bigana. Akoresha neza ibintu bye kandi akabifata neza.
Umukoro
Nimugera mu rugo muganire n’ababyeyi banyu ibyiza byo kunyurwa no kunezezwa n’umutungo w’umuryango wanyu. Muzabiganirire bagenzi banyu mu isomo rikurikiraho.
Dukine
Muhimbe agakino k’abana banyurwa n’ibyo iwabo bafite n’abandi batanyurwa.Files: 2URLs: 3


text:
Isomo rya 1: Zakariya 2, 5-9.14-15a
Ni ko kubaza umumalayika twavuganaga nti «Ariya mahembe arasobanura iki?» Aransubiza ati «Ariya ni amahembe yatatanyije Yuda, na Yeruzalemu.»
Hanyuma Uhoraho anyereka abacuzi bane. Nuko ndabaza nti «Aba se bo baje kumara iki?» Aransubiza ati «Amahembe wabonye ni yo yatatanyije Yuda ntihagira n’ubyutsa umutwe. None aba bacuzi baje kujegeza no gukura amahembe y’ayo mahanga, yahagurukiye gutatanya igihugu cya Yuda.»
Ngo nubure amaso ndabonekerwa: mbona umuntu ufashe mu kiganza inago yo gupimisha. Ndamubaza nti «Uragana he?» Aransubiza ati «Ngiye gupima Yeruzalemu, kugira ngo menye ubugari n’uburebure bwayo.» Nuko wa mumalayika twavuganaga aratambuka, undi mumalayika aza amusanganiye. Aramubwira ati «Irukanka ubwire uriya musore uri hariya, uti ‘Yeruzalemu igomba kuba umugi utagira inkike, kubera ubwinshi bw’abantu n’amatungo bizawubamo. Ubwo nanjye nzaba nywurwanaho, uwo ni Uhoraho ubivuze, nzawubere inkike y’umuriro kandi mbe n’ikuzo ryawo muri wo nyirizina.’» Sabagizwa n’ibyishimo, uhimbarwe, mwari w’i Siyoni,
kuko nje kuguturamo rwagati, uwo ni Uhoraho ubivuze.
Uwo munsi, amahanga menshi azayoboka Uhoraho.
Yeremiya 31,10, 11-12ab, 13
Mahanga yose, nimwumve ijambo ry’Uhoraho,
muryamamaze mu ntara za kure, mugira muti
«Uwatatanirije Israheli impande zose arayikoranije,
azayirinda nk’uko umushumba arinda ubushyo bwe.»
Uhoraho yacunguye Yakobo, aramuharanira,
kandi amugobotora mu maboko y’umunyembaraga.
Bazaza batera indirimbo z’ibyishimo ku musozi wa Siyoni;
bahadendeze basanga ibyiza by’Uhoraho:
ingano, divayi nshyashya n’amavuta,
amatungo magufi n’amaremare.
Ubwo inkumi zizabyina zidagadure,
kimwe n’abasore n’abasaza.
Umubabaro wabo nzawuhinduramo ibyishimo, mbakomeze,
abagowe mbahe kwidagadura.
Ivanjili ya Mutagatifu Luka 9,43b-45
Mu gihe bose bagitangarira ibyo Yezu yakoraga byose, abwira abigishwa be ati «Mwebweho mutege amatwi, mwumve ibyo ngiye kubabwira: dore Umwana w’umuntu agiye kugabizwa abantu.» Ariko ntibumva iryo jambo, ribabera urujijo, ntibasobanukirwa kandi batinya kumusobanuza.


text:
Bamwe mu babyeyi bo mu murenge wa Cyanika mu karere ka Burera bafite abana bafite ubumuga bwo kutumva, kutavuga, cyangwa ubwo kutabona, bavuga ko bahangayikishijwe n’imyigire y’abana babo, kuko abarimu babigisha nta bushobozi babifitiye. Kuri bo, ngo batwarayo abana kugira ngo bave mu rugo bajye aho abandi bar, naho kwiga byo ntibiga.
Aba babyeyi bavuga ko imyigire y’aba bana ibateye ikibazo kuko bakurikira abandi bakicara mu ishuri ari ukugira ngo batigunga gusa, naho kwiga ko ntako kuko ibigo bigaho ababigisha batabifitiye ubushobozi. Basaba leta ko bashakirwa ibigo abo bana bakigamo ndetse n’abarimu bazi kubigisha.
Kankindi Eugenie afite umwana w’imyaka 10 ufite ubumuga bwo kutumva no kutavuga. Avuga ko amwohereza kwiga ariko abizi neza ko ntacyo bimumarira, ahubwo aba agira ngo ave mu rugo ajye aho abandi bari. Agira ati "ahantu umwana wanjye yiga ntabwo abamwigisha bazi uburyo bamwigishamo kuko nta bumenyi babifitiye. Ni ikibazo gikomeye kuba atumva ntanavuge, abamwigisha hano ntibazi amarenga bagomba gukoresha. Ubuyobozi budufashije bwareba icyo bwakorera abana bameze nk’uwajye kandi barahari."
Uwineza Dévotha afite umwana ufite ibimuga bwo kutabona. N’agahinda kenshi, agira ati" umwana wanjye yavukanye ubumuga bwo kutabona, ariko sinatuma yirirwa mu rugo mujyana aho abandi bari kugira ngo atababara. Gusa ndabizi ko aho yiga nta bikoresho bafite byo kuba bamwigisha, ndetse n’abarimu nta bushobozi bafite bwo kwigisha abana bameze gutyo. Gusa abayobozi badufashije bakatubonera abarimu n’ibikoresho byakwigisha abana bafite ubumuga byadufasha."
Gasangwa Francine yigisha ku ishuri ribanza rya Ryabiteyi. Avuga ko abo bana bafite ubumuga na bo babafite ko bagerageza kubitaho, ariko ko badafite ubushobozi buhagije bwo kubigisha. Yagize ati " abana bafite ubumuga kubigisha bisaba kuba warabihuguwe, bakagira ibyo bakwigisha n’uburyo bwo kubafasha ndetse n’ibikoresho bitandukanye. Twe ibyo ntabyo tugira ariko tugerageza uko dushoboye nubwo bidahagije. Hakenewe abarimu babihuguriwe bakaba bazi neza uburyo bwo kwigisha abo bana."
Umuyobozi w’Akarere ka Burera, Uwanyirigira Marie Chantal avuga ko icyo kibazo bakizi kandi ko bari kugishakira igisubuzo abo bana nabo bakabona uburezi bubabereye nk’abandi bose.
Uyu muyobozi agira ati "ikibazo twakigejeje kuri minisitiri y’Uburezi ndetse n’abandi bafatanyabikorwa barimo ‘Mureke Dusome’ ndetse na REB, abo bose bari kubikoraho ku buryo abo bana babashakira abarimu babizi bazajya babafasha mu kubona uburezi bufite ireme. Turasaba ababyeyi kwihanga kuko ntabwo twicaye kandi turizera ko bizakemuka."
Umurenge wa Cyanika ubarurwamo ibigo 3, harimo ibya Leta 10 n’ibyigenga 3. Mu mashuri abanza higamo abanyeshuri 9 893
Uwimana Joselyne/nonaha.com


text: NINGBO HOTSION SPORT N'IBIKORWA BY'IMYIDAGADURO CO., LTD Iherereye mu mujyi wa Ningbo, ni isoko ry'umwuga kabuhariwe mu by'imikino, ibikoresho bya Fitness, Ibicuruzwa byo hanze, Urutonde rwa BBQ, Ububiko, Ubukorikori n'ibicuruzwa byo mu biro.Kugeza ubu, turategereje kurushaho ubufatanye n’abakiriya bo mu mahanga dushingiye ku nyungu rusange.Niba ukeneye ibisabwa byose mubikoresho byo mu biro n'ibicuruzwa byo mu biro, nyamuneka twandikire.Twizera ko tuzatanga ibyo ushaka nkibisabwa utitaye ku bwiza cyangwa igiciro!Isosiyete yacu izaba umufatanyabikorwa wawe wizewe!


text:
Inyigisho y’uwa gatanu w’icya 2 cya Adiventi, ku wa 09 Ukuboza 2016
Amasomo: Iz 48,17-19; Za 1; Mt 11,16-19
Mu isomo rya mbere, Uhoraho aribwira umuryango we. Ati: Muryango wanjye, ni njye Nyir’ubutagatifu, uwagucunguye, Uhoraho Imana yawe, ukwigisha ibikugirira akamaro nkakuyobora inzira unyuramo (Is 48,17). Aya magambo arakomeye. Imana ubwayo irivuze. Muri make, ibwiye umuryango wayo ko n’ubwo isendereye ubutungane, ubugingo, ikaba yihariye ishema ryose, ntibigundiriye. Kuko ari Uhoraho, yizihirwa no kubeshaho by’iteka abamwemera. Kuko ari Nyir’ubutagatifu, yishimiye gutagatifuza abamuyobotse. Kuko ari Nyir’ubuzima, yizihiwe no kubuha abantu bose ngo babeho mu kuri, mu butungane no mu buzima busagambye.
Nyamara, abantu bamwe bigize ibipfayongo, aho guhitama kubaho, bahitamo gupfa nyuma y’igihe kirekire bapfapfanira mu buhungiro, no mu byaha. Ibi si umugani: umuryango wateye Imana umugongo, maze si ukuryana hagati yabo barasizora, abiba bariba, ruswa muri bo ivuza ubuhuha, ubushikamirwe n’akarengane birimikwa. Burya koko byorohera uturutse hanze gusenya no gutatanya abari mu mwiryane no mu buhendanyi. Ibi byatumye abanyasiriya bigarurira ubutaka n’imitungo by’umuryango w’Imana, abadapfuye bajyanwa bunyago, bamarayo imyaka mirongo itanu. Nyuma yayo, hatahutse ngerere kandi nabwo baributse amagara!
Nyagasani, kunga ubumwe nawe, no kukumvira si wowe bifitiye akamaro kuko rwose nta n’icyo byongera ku buhangange bwawe. Nitwe byungukira ingabire zidukiza. Iyo tukuri hafi, turegerana, tukaramba, twajya kure yawe, tukagenda intatane n’amahoro akabura!
Amahirwe ya muntu, ni uko Imana itajya imutererana ngo imuhore ukwivumbura n’ukwihima kwe. Ntimureka ngo apfire mu byo aba yikururiye! Iyo iteye intero runaka iduha ubuzima, ntitubyine (ntituyitabire), irahindura ikavuza umwirongi nga aha wenda twayigarukira! Imana yemera kwishimana natwe ndetse no kurirana natwe nibura igamije ko abayishakashaka bayibona. Ni byo Yezu yakoze yakwemera kwigira umuntu, akabana na twe, akabaho nka twe, akishima nka twe, akababara nka twe, akarira nka twe, kugeza ubwo apfuye nka twe no mu kigwi cyacu nta na kimwe atwitandukanyijeho uretse icyaha. Iri banga rirakomeye: ni ryo rizingiyemo umukiro wa muntu. Ariko se Imana izaduhendahenda kugeza ryari?
Twoye kwigira nta munoza cyangwa bamenya! Yohani Batisita yaje atarya ategurira inzira Nyagasani, abantu bati yahanzweho, yigerezaho, arashoboye, yiha gutunekwa mu biki, arashya yarura iki! Yezu aje arya, anywa, abaho nka twe, asangira byose na muntu, bati: dorere, ni igisambo, ni umusinzi, asangira n’abanyabyaha! Muntu uzafatwa he koko? Twihane, twicuze, tumese kamwe, tugarukire Imana: igihe ni iki.
Bikira Mariya Nyina wa Jambo, Umwamikazi wa Kibeho aduhakirwe na twe kandi tumwumvire.
Padiri Théophile NIYONSENGA i Madrid/Espagne


text:
Muri iki gihe kidasanzwe, aho Abakristu badashobora guhurira hamwe mu Kiliziya ngo bature igitambo cya Misa, Abakristu barasabwa gusengera mu ngo zabo nk’umuryango
Pathological or accidental cell death is regarded as necrotic and could result from extrinsic insults to the cell as osmotic thermal, toxic and traumatic effect (Farber et al, 1981). tadalafil for sale erectile dysfunction should include a comprehensive sexual,.
Nyiricyubahiro Musenyeri Antoni KAMBANDA arasaba Abakristu gusengera mu ngo zabo bifashishije umuhimbazo w’Ijambo ry’Imana, mu buryo bwa Liturujiya, uyobowe n’umukuru w’umuryango cyangwa undi wabikora mu cyimbo cye.
Nk’uko tubizi Umuhimbazo w’Ijambo ry’Imana, Abakristu bawukora bifatanyije n’Umusaseridoti utura Igitambo cy’Ukaristiya, aho Abakristu batashoboye kujya mu Misa, bahimbaza Ijambo ry’Imana, bakabasha kuronka ibyiza byose Yezu Kristu adusendereza mu kumuhabwa mu Ijambo rye no muri Ukaristiya. N’ubwo batabasha guhabwa Ukaristiya ariko Yezu Kristu arabiha kuburyo bwuzuye kuko yabidusezeranyije (Mt18,19-20), kandi Kiliziya idufasha kuzuza iryo sezerano kuko tubikora twunze ubumwe, haba ku musaseridoti utura Igitambo cya Misa azirikana Abakristu haba no ku ngo z’Abakristu zihimbaza Ijambo ry’Imana mubumwe bwa Kiliziya.
Dukomeze kugira uwo mutima wo gusenga nta buryarya dusabira igihugu cyacu n’isi yose muri rusange, maze Nyagasani adutabare adukize icyi cyago cyitwugarije, tuzahingukane na Kristu wazutse mu byishimo cya Pasika twishimye turirimba Alleluya!
Padiri Dieudonné UWAMAHORO
Ushinzwe Komisiyo y’Itumanaho muri Diyosezi ya Kibungo.


text:
Impinduka: Vestine na Dorcas igitaramo cyabo amataliki yahindutse
Ibintu 7 by’ingenzi byerekerana n’amadini na politiki muri Isiraheli
Ku gihugu gito, Isiraheli ifite umwanya ukomeye cyane mu matsinda atatu y’amadini akomeye ku isi. Igihugu cya kiyahudi cya none ntabwo ari “Igihugu cyasezeranijwe” gusa ku bayahudi, ahubwo ni igihugu cyonyine ku isi aho kigizwe na benshi mu baturage. Ku bakristu, Isiraheli ni “Igihugu Cyera,” kubera ko ariho hantu ubuzima bwa Yesu n’urupfu rwe. Kandi, ku Bayisilamu, Yerusalemu niho Intumwa Muhamadi yazamukiye mu ijuru.
Nubwo ubusobanuro bw’amadini ya Isiraheli bwatangiye mu bihe bya kera, iki gihugu kiracyitabirwa n’amahanga kubera ahanini amakimbirane ashingiye ku madini, amoko na politiki. Mu rwego rwo gushyira ingufu mu gusobanukirwa neza idini ku isi, Ikigo cy’ubushakashatsi cya Pew cyakoze ubushakashatsi bwimbitse bw’amadini muri Isiraheli, aho usanga hari amacakubiri akomeye atari hagati y’Abayahudi n’Abarabu gusa, ahubwo no mu matsinda akomeye y’Abayahudi bo muri Isiraheli.
Dore byinshi mu byingenzi byagaragaye muri iyo raporo, bishingiye ku bushakashatsi bwakozwe ku Banya Isiraheli barenga 5.000, bwakozwe mu mpera za 2014 no mu ntangiriro za 2015:
1.Abayahudi bo muri Isiraheli ahanini bahujwe no gukenera igihugu cyabo kuba igihugu cy’abayahudi, batitaye ku nkomoko yabo. Hirya no hino mu rwego rwo kubahiriza idini, Abayahudi bo muri Isiraheli hafi ya bose (bose hamwe 98%) bashyigikiye uburenganzira bw’Abayahudi ku isi yose bwo kwimukira muri Isiraheli no kubona ubwenegihugu bwihuse (bizwi kandi no gukora aliyah). Umubare munini (91%) bavuga kandi ko igihugu cy’Abayahudi gikenewe kugira ngo Abayahudi babeho igihe kirekire – wenda igice kinini kuko hafi bitatu bya kane by’Abayahudi bo muri Isiraheli (76%) babona ko kurwanya Abayahudi ari rusange kandi byiyongera hirya no hino. isi. Umubare munini w’Abayahudi bo muri Isiraheli na bo bemeza ko Isiraheli igomba kwita ku Bayahudi (79%).
2. Abayahudi bo muri Isiraheli bari kure y’itsinda rimwe. Mu byukuri Abayahudi bose bo muri Isiraheli bahura nimwe mu matsinda ane akomeye y’amadini: Hiloni (“uw’isi”), Masorti (“gakondo”), Dati (“umunyamadini”) na Haredi (“ultra-orotodogisi”). Hilonim ni abanyamadini bake kandi bagize hafi kimwe cya kabiri cy’abayahudi bo muri Isiraheli (49%). Muri rusange, Datiim (rimwe na rimwe bita Abayahudi ba orotodogisi ya none) muri rusange akurikiza imigenzo y’Abayahudi, ariko yinjijwe muri sosiyete ya none kurusha Haredim kandi bakunda kwisunga I buryo bwa politiki, cyane cyane ku bibazo bifitanye isano n’amakimbirane n’Abanyapalestine. Masortim yigaruriye idini ryo hagati, ariko bigaragara ko bagabanuka nkumugabane w’Abayahudi bo muri Isiraheli, naho Haredim bagize umugabane wiyongera (kuri ubu 9%).
3.Imiryango y’Abayahudi ntibavuga rumwe ku bibazo bitandukanye bya politiki rusange, hamwe n’Abayahudi bubahiriza idini bavuga ko, urugero ko Isiraheli igomba guhagarika ubwikorezi rusange ku Isabato (nk’uko ahanini ibikora); abayahudi b’isi hafi ya bose bavuga ko ubwikorezi rusange bugomba gukomeza kugenda. Abayahudi bo mu nzego zitandukanye zubahiriza idini na bo bafata imyanya itandukanye ku bintu bimwe na bimwe by’ingenzi bigize igihugu cy’Abayahudi. Urugero, mu makimbirane ashingiye ku mahame ya demokarasi n’amategeko y’Abayahudi (halakha), Abayahudi ba orotodogisi bavuga ko amategeko y’abayahudi agomba gufata umwanya wa mbere (89%), mu gihe igice kinini cy’abayahudi b’isi bavuga ko ibitekerezo bya demokarasi bigomba gushyira imbere.
4.Imiterere y’idini ya Isiraheli itandukanye, Abagera kuri umunani kuri icumi (81%) Abakuze ba Isiraheli ni Abayahudi, mu gihe abasigaye ahanini ari abarabu bo mu bwoko bw’Abarabu n’Abayisilamu (14%), Abakirisitu (2%) cyangwa Druze (2%). Muri rusange, amadini mato y’abarabu muri Isiraheli yubahiriza idini kurusha Abayahudi. Kandi aya matsinda yose yitandukanije cyane n’abandi; muri Isiraheli usanga nta gushyingiranwa kw’amadini, kandi umubare munini w’Abayahudi, Abayisilamu, Abakirisitu na Druze bavuga ko inshuti zabo zose cyangwa benshi mu bagize idini ryabo bwite.
5.Birashoboka ko ikimenyetso gikomeye cyerekana imvune zikomeye muri societe ya Isiraheli ari uko hafi kimwe cya kabiri cyabayahudi bo muri Isiraheli (48%) bavuga ko abarabu bagomba kwimurwa cyangwa kwirukanwa muri Isiraheli mugihe umugabane nk’uwo (46%) utemeranya nibi. Byongeye kandi, Abayahudi n’Abarabu bo muri Isiraheli ntibavuga rumwe niba igihugu gishobora kuba igihugu cy’Abayahudi na demokarasi icya rimwe. Hafi ya bitatu bya kane (76%) by’abayahudi bo muri Isiraheli bemeza ko ibyo bishoboka, ariko ugereranije ni bake mu barabu ba Isiraheli (27%) barabyemera. Umugabane ugabanuka w’Abarabu bo muri Isiraheli bemeza ko Isiraheli n’igihugu cyigenga cya Palesitine gishobora kubana mu mahoro (74% bemeraga ibi mu 2013, ugereranije na 50% mu bushakashatsi bushya). Abayahudi bake (10%) bavuga ko ubuyobozi bwa Palesitine bushaka bivuye ku mutima amahoro, mu gihe abarabu bake bo muri Isiraheli (20%) batekereza ko leta ya Isiraheli ikurikirana amahoro koko.
6.Abayahudi bo muri Isiraheli bumva bafitanye isano ikomeye n’abayahudi bo muri Amerika Hamwe na hamwe, Isiraheli na Amerika bibamo Abayahudi bagera kuri 80% ku isi yose, kandi hariho isano ikomeye hagati y’Abayahudi benshi batuye ku isi. Abayahudi benshi bo muri Isiraheli bumva ko bahuriye hamwe n’abayahudi bo muri Amerika kandi bakibwira ko abayahudi bo muri Amerika bafite uruhare runini mu bibazo bya Isiraheli. Abayahudi b’Abanyamerika nabo bafite ibyiyumvo bishyushye kuri Isiraheli. Ubushakashatsi bwakozwe mu mwaka wa 2013 ku Bayahudi bo muri Amerika bwerekanye ko benshi bavuga ko ari “cyane” (30%) cyangwa “mu buryo runaka” (39%) bakunze amarangamutima kuri Isiraheli, kandi ko kwita kuri Isiraheli ari ngombwa cyangwa ari ngombwa ku cyo kuba Abayahudi bisobanura kuri bo . Abayahudi barenga kimwe cya gatatu bagiye muri Amerika, kandi umugabane nk’uwo w’Abayahudi bo muri Amerika wagiye muri Isiraheli.
7.Abayahudi bo muri Isiraheli muri rusange ni abanyamadini kurusha Abayahudi bo muri Amerika, igice kubera ko Abayahudi ba orotodogisi bagize igice kinini cy’abaturage babo. Ariko Abayahudi bo muri Isiraheli nabo bafite amadini menshi kurusha Abayahudi bo muri Amerika: Birashoboka cyane ko Abayahudi bo muri Amerika bavuga ko bajya mu isinagogi buri cyumweru cyangwa nta na rimwe, mu gihe Abanyamerika b’Abayahudi bakunze kujya mu isinagogi rimwe na rimwe (urugero, inshuro nke) mwaka, nko mu minsi mikuru y’Abayahudi). Abayahudi bo mu bihugu byombi na bo bafite ibitekerezo bya politiki bitandukanye: Abagera kuri kimwe cya kabiri cy’Abayahudi bo muri Amerika (49%) bavuga ko bafite ubwisanzure mu bya politiki mu rwego rw’Abanyamerika, mu gihe 8% by’Abayahudi bo muri Isiraheli bishyira ibumoso bwa politiki ya Isiraheli. Izi nzego ebyiri za politiki (ubuntu / bushyize mu gaciro / abagumyabanga muri Amerika n’ibumoso / hagati / iburyo muri Isiraheli) byerekana inyenyeri zitandukanye z’ibitekerezo ku bibazo bya politiki, ubukungu n’imibereho myiza muri buri gihugu. Nubwo bimeze bityo ariko, muri Isiraheli ndetse no muri Amerika, Abayahudi b’amadini bakunda kwishimangira cyane iburyo, mu gihe Abayahudi benshi b’isi ari abakristu cyangwa abigenga


text:
27 February 2016
Muraho neza!
Abamaze iminsi inaha muracyibuka Ikinyarwanda? Ngira ngo abe ari cyo tuvugamo ahari, abatacyumva mubasemurire. Muraza gufasha abicaranye namwe batacyumva mugende mubasemurira bacyumve.
Mbere na mbere ndabaramutsa kandi mbazaniye n’indamutso kuva ku bandi Banyarwanda, benewanyu, ababyeyi banyu, abacuti banyu; ngo mutahe cyane.
Ndanabashimira umwanya muba mwafashe, urugendo muba mwagenze, icyo biba byabatwaye mu buryo bw’amikoro, ndabibashimira, ariko mbibashimira kuko muba mwabikoreye impamvu yo gukunda igihugu cyanyu, yo gushaka kugira icyo mukimarira binyuze no mu biganiro, binyuze mu guhana ibitekerezo, n’indi nkunga mushobora gutanga yo kubaka igihugu cyacu. Ibyo abantu bashobora kubitwara nk’ibintu bisanzwe ariko ngira ngo murabizi ko bidasanzwe. Ni bake, niba banahari, babikora nk’uko mubyitabira buri munsi. Ndabibashimira rero.
Uyu munsi nanyuze hano kubaramutsa byihuta, ntabwo ari ibintu twateguye neza ngo bigere ku bantu bose, ngo tugire wa munsi munini haza abantu ibihumbi bingahe. Ariko twaravuze ngo igihe icyo ari cyo cyose tuzaba tunyuze hano, aho byashobokera, abashobora bose kuboneka, ni byiza ko twababonera umwanya tukaganira nabwo tugatahana inkunga yabo cyangwa ibitekerezo muri ubwo buryo baba batanze. Ni ko byakozwe rero.
Ubundi nari naje hano kuzindi mpamvu zitandukanye: hari inama nari mfite muri Houston, Texas. Mvayo. Hari izindi nama nari mfite hano muri Boston, ejo umunsi wose ni ko wiriwe. Hari byinshi twageragezaga gukora muri ubwo butumire byose bijyana no kubaka igihugu cyacu.
Hari ubwo njya mbona rimwe mu bagerageza guta igihe cyabo birirwa bakemanga cyangwa se bavugiriza induru aho mba nagiye hose. Njye mba ndi ku kazi k’igihugu, akazi kanyu. Mba nagiye guhaha. Mba mpahira igihugu n’Abanyarwanda. Ababinenga rero, cyangwa ababivuga uko bidakwiye, batuma ahubwo nshaka gukora ibirenze kurusha ibyo ngibyo. Nibashaka nzajya mbanza mbibamenyeshe ko ngiye kugenda mbere y’igihe bareke gusa nk’aho batunguwe, ndetse n’abashaka ko duhura, byaba ku neza cyangwa ku nabi, nabo tuzajya tubakira.
Ndibwira rero ko muba mushaka kumenya u Rwanda aho ruvuye, aho rugeze, aho rugana nubwo nzi ko mubikurikirana ku buryo bwa buri munsi. Ariko u Rwanda aho rugeze n’inzira rurimo birashimishije. Nubwo mubizi ko Isi hafi yose itamerewe neza cyane, hari abifuza kuba baba nk’u Rwanda.
U Rwanda ntituvuga ko nta bibazo dufite. Ibibazo ni byinshi byo gukemura. Ibyo tumaze gukemura ni byinshi. Ibisigaye wenda birabiruta ubwinshi, ariko iyo nzira yo kugenda abantu bakemura ibibazo niyo yangombwa. Iyo inzira igaragara iyo ibibazo byumvikana, iyo abantu biteguye guhangana n’ibibazo bagashaka ibisubizo kurusha amaganya ya buri munsi y’uko abantu bafite ibibazo aho gushakira ibibazo ibisubizo. Ngirango ni cyo kituranga, ni cyo kiranga u Rwanda. Ni cyo nagirango mbashimire.
Aho usanga ku isi hose ibintu bikomeye, intambara z’urudaca, umutekano muke, ubukungu bumera nabi, ibiciro bya peteroli byaguye, umutekano muke uturuka ku iterabwoba tubona ku isi hose, abantu bica abandi kubera ko batumva kimwe nabo, batemera bimwe nk’ibyabo, ibyo iyo ubireba ku Isi uko bimeze, ukareba n’u Rwanda uko tubyifashemo, nasubiramo mu byavuzwe mbere ko byashimisha buri wese kuba Umunyarwanda ndetse Umunyarwanda uhora ashakisha ibisubizo kurusha kuganya kubera ibibazo bihari.
No mu karere dutuyemo, akarere ubundi gasanzwe mu mateka kazwiho ibibazo byinshi, byahereye mu Rwanda mu myaka 22 ishize, na mbere yaho byari bihari, ntabwo byahereye mu myaka 22 gusa, na mbere, icyatumye ibibazo bivuka ni uko n’ubundi byari bihari. Ariko noneho bikava mu gice kimwe cy’akarere bikajya mu kandi gace, ariko iteka ntabwo byabujije u Rwanda gukomeza inzira yo kwiyubaka no gutera imbere, kandi Abanyarwanda ni ugukorera hamwe kugira ngo bakorane n’abandi mu karere dushake ibisubizo.
Kwishyira hamwe mu karere, ibihugu ubundi bisanzwe bitanu (5) by’akarere: u Burundi, Tanzania, Kenya, Uganda, u Rwanda, ibihugu bitanu (5) bifite abantu bagera kuri miliyoni 150. Ni byiza kwishyira hamwe, gufasha gukemura ibibazo, gufasha kugira ijwi rimwe mu mahanga, tukavuga rumwe, bifasha mu by’ubukungu, ubukungu buha abantu isoko, cyangwa bushingiye ku isoko ry’abantu miliyoni 150 buba ari ubukungu buzaramba, bumeze neza.
Muri uko gukemura ibibazo by’u Rwanda rero, ku buryo bw’umwihariko, tuba tugira ngo tugire uruhare rwiza muri uko kwishyira hamwe kw’ibihugu mu karere, ndetse tubyungukiremo byinshi, birenze ibyo kuba twenyine kandi tunatange inkunga no ku bandi nabo baba babikeneye kugirango twese nk’akarere tugendere hamwe tumeze neza.
Ibyo nibyo biriho n’ubwo uzasanga havugwa ibibazo hirya no hino. Ntabwo kwishyira hamwe ubwabyo byakora buri gihugu kituzuza inshingano yacyo. Muzi umugani w’Ikinyarwanda ngo “ijya kurisha ihera ku rugo”? Ni ukuvuga ngo mbere y’uko twungukira mu kwishyira hamwe kw’ibihugu byo mu karere, urabanza ugatunganya iby’iwawe kugira ngo wunguke byinshi ariko unashobore gutanga nawe byinshi ku bandi, bityo noneho dushobore guterera hamwe imbere.
Ibyo rero nk’Abanyarwanda, igishimisha, impamvu nshaka kubabona no kubasura no kuganira namwe aho naba ndi hose, uko mwaba mungana kose, ni uburyo bikwiriye kumvikana ko u Rwanda atari ruriya gusa rw’Abanyarwanda bari mu Rwanda. U Rwanda ni aho Abanyarwanda bose bari. Tuba tubashakamo inkunga, umusanzu cyangwa se no kuba umuntu yabafasha kugera kuri byinshi. Nabo aho bari, ibyo bashobora kwigezaho, ari abanyeshuri baza kwiga inaha, ari abashaka gushora imari yabo, nabyo bigenda neza ari uko umubano wo hagati y’ibihugu umeze neza. Hari na byinshi, biba no mu masezerano bivuga ko iyo Umunyarwanda azaba ari muri Amerika nka hano, bamufata neza batya cyangwa se Umunyamerika waje gushora imari mu Rwanda ko nawe afatwa neza; ni nayo mpamvu ngira ngo mu bigomba kuba byabagejejweho kare, harimo kuganira uburyo ishoramari mu gihugu cyacu rimeze neza, ryatunganijwe ku buryo abantu benshi bifuza kuba bashora imari mu Rwanda kubera ukuntu byoroha cyangwa se byorohejwe. Icyo tubikorera ni ukugira ngo rero urwo rujya n’uruza, ari abaza mu Rwanda ari abava mu Rwanda bajya ahandi mu bihugu dufitanye umubano mwiza, bishobore kugenda neza. U Rwanda ni ko rukomeza rwunguka.
Hari ikintu ariko udashobora guhaha ahandi; twifitemo, dushaka guteza imbere buri gihe. Ni umuco. Umuco wo gukunda igihugu. Iyo ukunda igihugu uba wikunda. Rero uwo muco, umaze kugaragara, umaze gufata umurongo, ntabwo ari ikintu gihahwa gusa hanze ngo wajya hanze uti ngiye guhaha umuco wo gukunda igihugu. Ahubwo ukomeza kubakwa n’abantu ku giti cyabo, n’Abanyarwanda muri rusange. Ndabasaba rero ko, ariko mpera no kubashimira, kugira ngo tubikomeze.
Byinshi murabizi, iby’abantu bashaka kutunenga nanone ndaguma mbacire imigani. Baca umugani ngo “ubuze icyo anegura inka aravuga ngo dore igicebe cyayo”. U Rwanda ni ko barunegura. Barunegura mu by’ukuri n’ubundi ibyo rukwiye kuba rufite. Ibyiza rufite bidasanzwe nibyo barunegura:
Ubumwe: Abanyarwanda iyo bari hamwe, ubumwe bw’Abanyarwanda – Abanyarwanda kumva ko ari Abanyarwanda bakishyira hamwe bakarenga icyabatandukanyaga cyabateye ibibazo; bafite ukundi babyita. Nabyo biba nka rya cebe bita ‘igicebe’. Ubumwe se bwabaye bubi hehe? Ahubwo ko abantu babubuze ko ari cyo kinabatera n’ibibazo. Ahandi uzabona badafite ubwo bumwe, nta mahoro bafite. Abantu bararyana buri munsi, baricana, bararwana; ni ukubera ko habuze uko kumva ko n’ubwo baba batandukanye bakeneranye. Buri wese akeneye undi, ahubwo bashobora kuzuzanya buri wese akunguka. Aho kurwanira kumva ko wowe icyo uri cyo kiruta icyo undi ari cyo, kandi n’undi ashaka kumva ko icyo ari cyo gikwiriye kuba kimuhesha ishema. Abantu rero bashyize hamwe bakemerana, buri umwe akemerera undi ko n’ubwo baba batandukanye ariko dufite icyo duhuriyeho, icyo gihe igihugu kirunguka, gitera imbere. Ibyo ni ibisanzwe buri wese akwiriye kuba yumva. Ahubwo, binanira abantu kubishyira mu bikorwa gusa.
Ndumva rero twebwe nk’Abanyarwanda tumaze gutera intambwe nini kuri ibyo ngibyo, byo kumva ko n’iyo twaba dutandukanye, icyo cyaba ari cyo cyose, byaba idini, byaba aho ukomoka, uko twaba dutandukanye ntabwo bikwiriye kutuviramo ikibazo, nta nubwo bizongera kutuviramo ikibazo nidukomeza kumva ko kwishyira hamwe, gushyira hamwe imbaraga byungukira buri wese uko yaba ateye kose aho yaba aturuka hose. Kandi icyo dushaka ni inyungu. Turashaka kunguka. Turashaka gutera imbere.Turashaka gutera intambwe. Nta muntu wakorera, nta muntu waberaho gusubira inyuma. Inyuma tuhavana isomo ry’ibyaba byarakozwe bitari byiza, ry’ibyaba byaratubayeho bitari byiza. Ariko ayo masomo ni ukuyakoresha kugira ngo dutere imbere muri buri rwego, abantu babeho neza nk’uko babyifuza nk’uko tubibona buri munsi, aho muri hose. Amajyambere yo muri ibi bihugu turimo, ngirango murayifuza cyangwa arashimishije kuri ba nyirayo no kuri mwebwe muhari mufite ibyo mukora bitandukanye. Niba bishobora kuba hano se kuki bitaba iwanyu? Kuki bitaba iwacu?
Ariko ni uguhora abantu bahitamo, ugomba guhitamo ibikubereye. Buri gihugu cyose, buri hantu hose haba ibyiza. Twe ni byo twifuza, twifuza ibyo byiza, ibibi tukabirekera ba nyirabyo, twe tugatahana ibyo byiza, ubwo kuko na ba nyirabyo baba bafite uburyo bazabikemura, bafite uburyo babikemura. Twe tugatahana ibitwubaka, ibitugirira akamaro. Ari abanyeshuri muri hano mwiga, ari abakora imirimo ngira ngo ni cyo cyangombwa. Byose mubikora mutekereza igihugu cyanyu, mutekereza ibyubaka igihugu, ibibubaka mwebwe, ibyubaka, bishobora gufasha imiryango yanyu. Ni cyo rero tubifuriza kandi ni cyo tuba tubibutsa igihe cyose bishobotse.
Nagira ngo rero mbizeze ko igihugu cyacu kiri mu murongo mwiza. Iyo uri mu murongo mwiza ntabwo bigarukira aho uri, uba ushaka kurushaho. Ntabwo bivuze ko akazi kaba karangiye ahubwo bigusaba akandi kazi kugira ngo ibyo byiza bihoreho kandi bitere imbere. Ntabwo wakubaka inzu nziza ngo wifuze ko nimara imyaka ibiri cyangwa itatu igwa, ukubaka indi. Oya, ntabwo ari uko ubigira, ahubwo wubaka neza guhera bigitangira noneho kugira ngo bizarambe, noneho uve muri iyo wubatse ujye no ku bindi ushobora kubaka.
Nagira ngo rero mbashimire, ariko nshimire n’inshuti z’u Rwanda ziri hano, ndabona abantu benshi b’inshuti z’u Rwanda, usibye abo nzi n’abo mbona bari hano, ndabashimira cyane ariko hari n’abandi bambwiye bari hano b’abaturanyi mu karere nabo bari hano. Nagira ngo mbashimire kandi turi kumwe. Tujye dufatanya dukemure ibibazo, ibibazo by’u Rwanda cyangwa se ibyiza u Rwanda rwaba rufite ntabwo byashimisha kubigumana wenyine, ubisangira n’abandi. Uburyo bwo gukemura ibibazo tubisangira n’abandi, ibyiza tukabisangira n’abandi, ibitari byiza tugafatanya n’abandi kubikemura.
Nagira ngo rero ndangirize aha ariko nifuza ko twakomeza ikiganiro. Nagira ngo mbahe umwanya, ufite ibitekerezo, ikibazo, n’ibindi ibyo ari byo byose tubyakire kandi tubiganire neza. Mbifurije ibyiza byose mu mirimo mukora, n’imibereho yanyu. Mbifurije ko bibabera byiza hanyuma n’icyo kifuzo abantu baberaho, bifuza kubaho neza, ndabibifurije.
Murakoze cyane!
MC: Murakoze Nyakubahwa Perezida wa Repubulika kubw’ubwo butumwa bwiza no kuba mwadusangije amagambo yuje ubwenge. Iyo tubumvise bidusubizamo imbaraga. Ikerekezo ntikirahinduka. Ubu ni twe Abanyarwanda tuzategura ejo hazaza h’u Rwanda. Nta wundi muntu uzadufatira ibyemezo, ahubwo ni twe twenyine tuzabyifatira. Mubinyemereye Nyakubahwa Perezida wa Repubulika, nagira ngo uyu mwanya tuwukoreshe twungurana ibitekerezo. Mubyemeye kandi tuwukoreshe twakira ibibazo bibiri cyangwa bitatu icyarimwe. Ariko kandi niba ntacyo bitwaye twakwakira ikibazo kimwe kimwe. Noneho tugiye kwakira ibibazo bitatu icyarimwe biturutse muri aba bantu bitabiriye iki gikorwa.
Turatangira twakira ikibazo kimwe. Mugerageze muhine ibibazo, ibitekerezo cyangwa inyunganizi kugira ngo uyu mwanya dufite tubashe kuwusangira n’abandi.
Ignace Nikuze (uturutse I Montreal-Canada): Nagira ngo ntangire nshimira Nyakubahwa Perezida wa Repubulika y’u Rwanda kuri ubu buryo aba aduhaye nk’Abanyarwanda kugira ngo twongere duhurire hamwe twiyibutse ku bijyanye n’intambwe u Rwanda rutangiye gutera ndetse n’ingorane zigihari mu iterambere dushaka kugeraho mu gihe kiri imbere. Bityo nagira ngo rero Nyakubahwa Perezida wa Repubulika niba mubinyemerera, nkurikije umubare w’Abanyarwanda batuye Montreal n’ubushake bafite bwo guteza imbere igihugu cyabo ko mwatwemerera mukazatugezaho aya mahirwe yo Guhura na Perezida wa Repubulika mu gihe kiri imbere kuko tubikeneye cyane.
Perezida Kagame: Yego, ibyo ndabyemeye rwose. Ndabibasezeranyije. Byaratinze gusa, hari n’ubwo nabisezeranyije nshaka kuza, umunota wa nyuma hagira ibindi bizamo bintwara ahandi, ntabwo ari uko ntashatse kuza ahubwo imirimo yarivanze ari myinshi mbura uko nza ariko mpora mfite umwenda wo kuza kubasura.
MC: Nagira ngo mbibutse ko byaba byiza muhinnye inyunganizi cyangwa ibibazo mufite kugira ngo byumvikane. Murase ku ntego kugira ngo Nyakubahwa Perezida wa Repubulika abashe kubisubiza kandi umwanya tubashe kuwusangira neza.
Thierry (Umurundi): Nashakaga kubashimira bivuye ku mutima uburyo mu izina ryanyu n’irya Leta muyoboye mwafashije Abarundi b’impunzi bahungiye mu Rwanda, nkaba mbibashimiye cyane, ndabizi ko u Rwanda hari byinshi ruregwa ariko abo barurega nta kintu kinini bafasha. Kandi nashakaga kubaza akabazo, murabona u Burundi bufite ibibazo, mwabivuze ko u Rwanda rwateye intambwe igaragara ku buryo hari inama mwagira ibihugu byo mu karere cyangwa ahandi hose. Nkaba rero nashakaga kubasaba murebye uko ibintu bimeze muri iki gihe, murabona abantu kuri iyi Si barahunga ibibazo, bakavuga ibintu uko bitari. Nk’uko mwari mwabivuze ikibazo ni cy’u Burundi kandi kigomba kuvugutirwa umuti n’Abarundi ubwabo, ariko nashakaga kubabaza icyakorwa kugira ngo ikibazo cy’u Burundi kibonerwe umuti kuko abantu bari gukomeza guhunga ibibazo cyangwa bakabishyira ku bandi .
Perezida Kagame: Igisubizo kiragoye kuko nta bantu bashobora gukemurirwa ibibazo n’abandi bantu. Niyo umuntu yaba afite ubushobozi bumeze bute, ntabwo yajya i Burundi ngo akemure ibibazo by’Abarundi, Abarundi atari bo ubwabo bafashe iya mbere mu gukemura ibibazo byabo noneho abantu bakabashyigikira kugira ngo ibyo bibazo bibonerwe umuti. Ikibazo rero aho gifitiye ipfundo ni uko iyo Abarundi bafite ubundi inshingano nk’abayobozi kuba ari bo bafata iya mbere bagakorana n’Abarundi kugira ngo bashake umuti w’ikibazo, igihe bahakana bakavuga ko nta kibazo gihari ahubwo ikibazo gituruka hanze, ari icy’abandi icyo gihe biragorana rwose.
Twebwe turabibona buri munsi, ibitutsi, amagambo, ibinyoma, ariko ntabwo biduhungabanya kuko ntaho byahera. Ariko tubibonamo gusa ko ari ikibazo cy’abo bantu bakwiriye kuba bakemura, ikibazo bakakigira icy’abandi aho kugira ngo dufatanye ndetse abantu babashyigikire nk’Akarere. Ariko kubera ku Isi ukuntu nyine hari ibibazo nk’uko wabivuze, hari abandi bajya mu bibazo by’u Burundi bikaba nko kubashinyagurira aho kugira ngo babafashe. Bakagenda aho kugira ngo babafashe gukemura ikibazo ahubwo bakabafasha kugira ngo kibakomerane. Bakagira amagambo meza bababwira, bakababyinirira bakababwira ko ikibazo atari icyabo koko ari icy’u Rwanda, bakiteza amafoto, baka…, ni uko.
Ugiye kureba ingendo zikozwe mu Burundi z’abantu bava ku Isi hose bitwa ngo barashaka gukemura ikibazo, umubare wazo ubundi warukwiye kuba ukemura ikibazo niba ingendo zikemura ibibazo, ariko nta kuntu ingendo zakemura ikibazo.
Abarundi bafitanye ibibazo nibemera kuvugana, ntuvuge ngo uyunguyu, ngo yamvuze nabi , ngo yarantutse , ngo yagize atya, ngo uyunguyu sinshobora kuvugana na we ndi buvugane n’uyu, iyo utangiye gutoranya abo uri buvugane na bo mu kibazo kimeze gitya, ubwo ni ukuvuga ngo kiragumaho, ntabwo kirangira.
Ngira ngo rero wahoze umbaza icyo bikeneye. Bikeneye ubuyobozi, ubuyobozi bukorera inyungu z’abantu buyobora.
Ntabwo ikinyoma kiyobora, ntabwo kwivanaho ibibazo cyangwa kubitinya bishobora kubikemura. Ni uguhangana na byo. Twe rero nk’ Abanyarwanda natwe twagize ibibazo byacu cyangwa dufite ibyacu tugikemura, nibwira ko biri mu nzira. Gufasha abaturanyi cyangwa abavandimwe bandi b’Abanyafurika tugakorana nabo kugira ngo bakemure ibibazo byabo nk’uko dukemura ibyacu natwe tubahereyeho kubyo twabigiraho, ibyo kuri twebwe muzatubare nk’ abavandimwe, nk’abantu bashobora gufatanya namwe tugakemura ibyo bibazo. Ariko n’ubwo umuntu yaba ari umuvandimwe ntabwo yagusimbura mu kibazo cyawe, ahubwo yagutera inkunga gusa ariko ntabwo yajya mu mwanya wawe.
MC:Ndakeka kugira ngo tutagira aho tubogamira, byaba bisobanutse duhamagaye umuntu umwe uri ku rundi ruhande rw’iki cyumba kugira ngo agire icyo abivugaho, ndabona ikiganza kimwe kizamuye, duhe mikoro uriya mugabo wicaye hariya inyuma ?
IKIBAZO: Murakoze cyane kumpa ijambo Nyakubahwa Perezida wa Repubulika. Nitwa RUDAHUSHA Jean Paul nkomoka mu mujyi wa Ottawa, Canada. Nagira ngo mbabwire abo turi kumwe hano ko urugamba rugikomeje. Ikibazo cyanjye rero mperutse i Kigali vuba aha, ariko ni ibintu ubona kenshi iyo uje i Kigali, bijyanye na Minisiteri yo gutwara abantu n’ibintu, ukuntu abantu batwara mu muhanda, cyane cyane abamotari. Ndagira ngo rero ndebe, kuberako hari igihe mbona bishobora kuba bitera yenda impanuka atari ngombwa kandi bigashobora kuba ari ibintu byazana ubwiza mu mihanda.Iyo ureba ibintu, imodoka zigenda k’umurongo, sinzi rero niba hari ukuntu twabikoraho kugira ngo abamotari nabo ubwabo hari ukuntu nagiye mvugana nabo, kugira ngo mbabaze impamvu baca hagati y’amamodoka; kugira ngo ibintu bibe byajya ku murongo neza.
Sinzi rero ni ikibazo gikomeye gukorwa kuko ntabwo tubona niba twakora imihanda kuruhande, simbizi mwadusobanuriraho gatoya.
Perezida Kagame: Nagira ngo ugiye kuduha igisubizo.
Rudahusha: Ntacyo nabonye igisubizo. Igisubizo nicyo nyine mbona kiruhije. Ni cyo navuganye n’abantu I Kigali ndavuga nti; ariko biragoye gushyira umuhanda kuruhande aho bajya baca, ariko abamotari ubwabo barakubwira bati: tubikora kugira ngo twihute. Abantu baba batubwira ngo twihute, sinzi rero ni ikibazo kitoroshye.
Perezida Kagame: Reka nkubwire, ntabyera ngo de! Bariya bamotari ureba, ikibazo cya mbere kuba bariho, bakora ibyo bakora ni byiza. Hari abantu benshi babibonyemo umurimo. Icyo ni icya mbere, ni byiza. Icya kabiri; biranakwereka ko banagerageje. Iyo ubona barashyizeho buriya buryo bwo kugira ngo bagabanye ingaruka z’impanuka.Wabonye ziriya ngofero bambara? Buriya ni ukubera ko batekereje igishobora kugabanura impanuka. Uko bihuta basiganwa, uko bagira bate icyo ni ikibazo gisigaye gukemuka. Nacyo abantu benshi baragikemura. Hari abana bato b’urubyiruko bakoresha ikoranabuhanga bamaze kugera ku rwego rushimishije. Ni abana b’Abanyarwanda bashyizeho uburyo ikoranabuhanga ryafasha kugabanya umuvuduko abantu bagenderaho waba uwa mamoto cyangwa amapikipiki cyangwa mamodoka asanzwe. Iyo nayo ni indi ntambwe abantu batera. Ikindi nakubwira ntabwo gikemuye ikibazo, ndabikubwirira gusa. Hari ibintu byinshi tubona iwacu tukirwana nabyo tutarakemura bikwiye gukemuka ndetse bikadutera impungenge cyane, ariko bifite aho bishingiye ariko wajya mubindi bihugu ukifuza kuba Umunyarwanda nyine.
Iyo ubonye amamoto y’ahandi uko ameze, wahoze uvuga ko biruka banyura ku mamodoka; oya arasimbuka ahubwo yo, ntabwo banyuraho gusa, arasimbuka, arambukiranya akava mumuhanda umwe akagwa muwundi, abandi ugasanga moto ihetse abantu barindwi cyangwa ugasanga hariho batatu, bane inyuma hariho ihene cyangwa… Iyo ugiye aho ngaho, iyo ubibonye uravuga uti ariko ko ubanza tumeze neza ahubwo. Ariko ntabwo nshaka kuvanaho ibyo wavuze bifite ishingiro. Ni ugukomeza dushakisha uko byagenda birushaho kumera neza, dushatse uburyo koko, wenda bizajya no muburyo. Usibye n’amamoto, n’imodoka zisanzwe, muri rusange ibinyabiziga byabaye byinshi cyane.Imihanda ni mike cyangwa se ikaba mito. Tugomba kugira uburyo rero bwo kwagura cyangwa gushyiraho indi mihanda kubera ibinyabiziga byo biriyongera ariko imihanda yo ntabwo yiyongera. Muri uku kubivuga ngira ngo icyo kibazo uvuga tugomba gushaka uburyo cyakemuka ariko ukomeze urebe ko hari ikindi watwongereraho.
MC: Nyakubahwa mubitwemereye twafata ikibazo kimwe.
Perezida Kagame:Twafata byinshi bishoboka .
Ikibazo: Nyakubahwa amazina yanjye nitwa Alain Ndahimana. Ndi Umurundi. Ndifuza gushimira Abarundi bari hano bavuye muri Maine bari bansabye ko mbaserukira nkabavugira. Twaje turi benshi reka mbasabe bahaguruke.
Mubyukuri twebwe turi hano muri Amerika turashobora kuvuga icyo twiyumvira, turashobora kuvuga ibiri ku mitima yacu, ariko Abarundi batabishoboye ubu nibo benshi dukora uko dushoboye kose kubavugira. Ni abavandimwe bacu, basaza bacu, bashiki bacu. Abarundi ibihumbi mirongo irindwi bari mu Rwanda ndetse za miliyoni bari mu Burundi ntibasangiye ibyiyumviro cy’uko ibibazo by’u Burundi biterwa n’u Rwanda cyangwa se na Perezida Kagame. Abarundi bamaze imyaka icumi barongowe na Perezida Nkurunziza ari we Perezida aranga u Burundi ni we agomba gukemura ibibazo by’u Burundi niba atariwe wabiteye. Twebwe rero Abarundi batuye muri Maine twifatanije n’Abanyarwanda muri uru rugendo kuko ni bene wacu ikibazo giteye Umunyarwanda muri Maine Umurundi araseruka kandi ni nako bigenda kurundi ruhande, turi bamwe Abarundi n’Abanyarwanda.
Turashimira Abanyarwanda, turashimira Leta y’u Rwanda murongoye umutima mwakiranye impunzi z’Abarundi abafite imiryango iri muri abo batubwira uko bimeze. Mwakiriye Abarundi b’ubwoko bwose baturutse mu Ntara zose nta vangura mwakoze inshingano zanyu zo gutabara abari mu kaga.Icyo kintu turakibashimiye. Ikindi kintu tubashimira gisumba ibindi byose mwavuze ukuri ku kibazo cy’u Burundi igihe amahanga yari arimo abikinamo nkuko n’ubundi babigenje haba jenoside mu Rwanda mwavuze ukuri ku kibazo cy’u Burundi amateka azabigaragaza kandi natwe Abarundi ntabwo tuzabyibagirwa.Murakoze cyane.
Perezida Kagame: Reka dufate undi bibaye byiza mwareba ku buringanire.
Ikibazo: Ikibazo cyanjye ndakibaza Perezida. Perezida mbere nambere turabashimira kuba mwaratorewe kuba Visi Perezida wa Kabiri w’Umuryango w’Afrika Yunze Ubumwe. Mfite ikibazo kimwe, Nyakubahwa hamaze kuba inama nyinshi ku bibazo bitandukanye ndetse hagaragaramo amagana y’ibibazo bitandukanye ariko ugasanga ntacyo bikemura harimo n’izihuza abakuru b’ibihugu cyangwa ababahagarariye. Ni iki ugiye gukora nka Visi Perezida w’uyu muryango kugira ngo imibare yizo nama igabanuke ariko imyanzuro ifatirwamo irusheho kugira akamaro. Murakoze cyane.
Perezida Kagame: Umbajije ikibazo cyiza cyane ndetse n’igisubizo cyiza nk’uko ubivuze nakwifuza cyane kugabanya inama zitagira imyanzuro ifatika. Ndetse nakwifuza niba bishoboka ko nta n’impamvu yizo nama mugihe twabona ubundi buryo bwo kubona ibisubizo ndetse burya ikigamijwe igihe cyose si inama ahubwo dukeneye ibisubizo. Ariko kenshi hari ubwo izi nama ziba ari ingirakamaro abantu bagahura bagahuza ibitekerezo, bagakuramo ibisubizo bifatika, kandi nibyo twifuza, ariko nta mpamvu rwose z’inama zidafite ireme ry’ibisubizo. Rwose ndemeranya nawe. Iki si ikintu gishya gusa ndetse ni nako dusanzwe tubigenza tubivugaho cyane twemye tunenga igihe gitakarira muri za gahunda aho kujya ku bisubizo nyirizina gusa tugomba gukomeza kwigisha ko bikwiye guhinduka.
Ikibazo: Murakoze amazina yanjye nitwa Nelly ndi umwe mu banyeshuri bahawe Buruse yanyu kuza kwiga hano muri America. Nagira ngo mbashimire ariko nabagezeho raporo y’aho ngeze.
Perezida Kagame: Ndibaza ko urimo kubyitwaramo neza?
Ikibazo: Biragenda neza. Nize ibijyanye n’ikoranabuhanga rya mudasobwa ndetse narangije amashuri nkaba naratekereje icyo nakorera abandi Banyarwanda nkora porogarame ya mudasobwa nise “Iturufu” nkaryarindi ryo mu makarita. Ibi numvaga ari mu buryo bwo gushyiraho umuganda wanjye nkoresheje ubwenge mpabwa hano ndetse nkazanashobora no kwigisha abo tungana.
Perezida Kagame: Nibyiza niba ushobora gukora ibyo. Nuza mu Rwanda uzanshake turebe ko hari ibindi wakora birenzeho.
Ikibazo: Murakoze Nyakubahwa Perezida nitwa Samantha Lukin nkaba nkora ubushakashatsi ku mateka ya Jenoside mu Rwanda. Mbafitiye ikibazo. Nk’Umushakashatsi ndimo gukora ku mushinga wanjye w’impamyabumenyi mu kiciro cy’ikirenga mu kigo cy’Ubushakashatsi cya Strassler Centre for Holocaust & Genocide Studies muri Kaminuza ya Clark , nakoze kandi muri Aegis Trust i Kigali ndetse nkaba ndi no mubagize akanama ngishwa nama ka Genocide Survivors Fund I Kigali mu Rwanda. Birazwi ko hari abarokotse bagikeneye ubufasha nyuma y’imyaka 22 Jenoside ibaye mu Rwanda. Ariko noneho reka mbaze kubijyanye no kubungabunga inzibutso za jenoside. Haba hari gahunda yihariye yo kwita ku nzibutso mbere yo kwibuka ku nshuro ya 25? Ese haba hari uburyo bwo kwita kubushakashatsi bwafasha kumenya icyo ibikorwa bijyanye no kwibuka bifasha abagizweho n’ingaruka za jenoside ndetse no gufasha abashinzwe gufata ibyemezo?
Perezida Kagame: Ibyo uvuga bifite ishingiro kandi biratureba. Turakomeza kubikoraho.
Icyifuzo: Nitwa Francoise Nsengiyumva, mvuye muri Maine. Mfite ibibazo bibiri nshaka kubabaza. Nshaka kubabaza nkatwe twabyariye abana hano twifuza kubajyana mu gihugu nabo bagire ako gaciro mwatweretse ko gukunda igihugu cy’u Rwanda, ariko kubera ubushobozi tudafite twazanye abana bacu ngo baguhobere kubera amateka mufite turabyishimiye, kuko tubabonye tuba tubonye u Rwanda. Murakoze Nyakubahwa.
Perezida Kagame: Turashaka uko tubahobera. Ni ibyishimo kuri twe.
Icyifuzo: Nitwa Jacky Rwibasira. Navukiye muri Kongo. Nashakaga kubwira Abanyarwanda bataragera mu Rwanda ubungubu njyewe maze imyaka icyenda njya mu Rwanda buri mwaka kubera kuhakunda, muzagende murebe aho Perezida agejeje u Rwanda, nimurangiza mubone kuvuga abavuga ibyo bavuga, kuko u Rwanda rumaze gutera imbere ku buryo buri muntu wese yifuza kuvuga ko ari Umunyarwanda. Murakoze.
Perezida Kagame: Hari ibyihutirwa hano.
Icyifuzo: Nitwa Eirica nubwo ntasa n’Abanyarwanda ariko ndi Umunyarwanda ku mutima. Musanzwe muhura kenshi nk’Abanyarwanda muhurira muri Rwanda Day, akaba ari ibintu byiza cyane, ariko rero numva mwategura uko mwahuza abatari Abanyarwanda kuko ndashaka kumenya byinshi bijyanye n’u Rwanda. Hari igikorwa nshaka gutumiramo abahanzi Nyarwanda nka Teta Diana tukavuga u Rwanda ndetse tukanarwamamaza binyuze mu mashusho. Nkeneye inkunga yanyu.
Perezida Kagame: Iyo nkunga tuzayibaha. Mu byamamaza u Rwanda byose inkunga yacu tuzayiguha.
Igitekerezo: Nyakubahwa Perezida nitwa Kamatali Salim ariko Salim narikuyeho kuko nahinduye imyemerere nitwa Kamatali Murenzi. Icyo nshaka gushimira ni uko ndi umwe mu bana Jenoside yabaye mfite imyaka itandatu iyo tutagira Leta y’u Rwanda ntituba twarize. Ndashimira Leta y’u Rwanda ko yandihiye kuva muri Primaire kugeza muri High School ndarangiza. Ntabwo nari kuyisaba byinshi ngo njyana hanze kubera amanota bafatiragaho nanjye nafashijwe na Contact FM nakoreraga icyo gihe, n’urwibutso rw’Umugi wa Kigali bamfasha kugera hano muri Amerika nkomeza amasomo ndarangiza. Nize digital media na TV production. Narinzi ko nzafasha TV y’u Rwanda kuko nabonaga imikorere yayo ntayishimira ariko ubu ngubu aho bageze biragenda bizamuka. Ariko ndacyari hano nditegura gutaha gufasha Leta mubyo nshoboye byose ndetse n’abandi bana bakeneye kuzamuka. Nyakubahwa Perezida wa Repubulika ndagushimira iyindi ntambwe u Rwanda rwateye. Ubundi kera twari tuzi ko gukora muri Leta ugomba kuba ufite imyaka hejuru ya 50, ariko mu byukuri ikibazo mwarakibonye aho cyari kiri, kuko ubungubu mukoresha abajene. Dufite ingufu zo gukorera igihugu kandi tunagikunda. Nyakubahwa narihiwe na cya kigega FARG, abo cyarihiye twabaye abagabo hari abadashobora kwiga kubera wenda ihahamuka bahuye naryo ariko turiteguye kuzamanuka mu Rwanda kubereka aho tugeze no kubafasha gutera imbere.
Igitekerezo: Nitwa Uwitonze, ndabakunda cyane. Uwiteka akabakunda kundusha. Nyakubahwa Perezida bwa mbere duhura twahuriye Rusumo, none ubu duhuriye ahangaha ndi umuturage. Ndanezerewe cyane kuba turi hano tuvuga Ikinyarwanda. Ndanezerewe cyane nabonye mwene Data wavuye Kirehe. Numvishije yuko atari inama gusa ahubwo mwaje guhura tukamenyana ni byiza ndashima cyane. Umwaka ushize nagiye mu Rwanda gukora ubukwe nsanga hari amajyambere meza cyane. Nageze hano ndi kuzuza ibyangombwa, umunyamategeko wanjye ajya kuri Google ashyizemo City of Kigali ati “ese I Kigali niheza gutya?” Ati ahubwo nanjye ndaza kubayo ubwo rero witegure benshi Abanyamerika ndetse na Canada twese tuzaza.
Perezida Kagame: Tuzabakira u Rwanda ni rugari.
Igitekerezo: Nitwa Nsenga nkaba mvuka Gikondo, icyo nshaka kuvuga ni ukuba waremeye igitekerezo cy’abaturage cy’uko wakomeza kuyobora u Rwanda kuri njye byanyeretse yuko Afurika tutakigendera kuri politike y’ibihugu by’ibihangange. Natwe dufite uko twateza imbere demokarasi y’Abanyafurika iturutse ku gaciro kacu, ku muco wacu, ku mateka yacu. Ibyo rwose ndabigushimiye cyane. Urebye uko Isi ihanganye n’ihindagurika ry’ibiciro bya Peteroli n’ukuntu ubukungu bwacu bumeze neza ni gute bwaguma kuguma hejuru kuko peteroli ifite uruhare runini?
Perezida Kagame: Mbere ya byose ntabwo arinjye cyangwa u Rwanda rwamanuye ibiciro bya Peteroli ku isoko mpuzamahanga. Ariko twishimiye ko tubyungukiramo nubwo inyungu zitaratangira kugaragara. Kugabanuka kw’ibiciro bya Peteroli ntabwo biratuma natwe ibiciro bihinduka ngo twunguke.Ariko natwe bizatugeraho kuko hari byinshi bikomoka kuri Peteroli dukoresha. Ni byiza ko ibiciro bikomeza kugabanuka kuko tubyungukiramo ndetse bikanakomeza gutuma ubukungu bwacu bukomeza gutera imbere tugana iterambere rirambye.
Ikibazo: Nitwa Diana Adamson, nkaba ndi umwarimu hano muri Amerika. Ndi kumwe na bagenzi banjye, nkaba ndi muri gahunda dukora yo gufasha mu mahugurwa y’abarimu mu Rwanda. Twishimiye kubakira hano iwacu kuko namwe mwatwakiriye mu Rwanda. Dutekereza ko mufite abarimu bakorana umurava kandi bakorana n’abandi Banyarwanda mu guteza imbere igihugu cyabo. Nifuzaga rero kubashimira uruhare rwanyu mu gutekerereza u Rwanda ejo hazaza heza h’u Rwanda binyuze mu burezi. Murakoze.
Perezida Kagame: Murakoze Boston, Massachusetts. Hano habaye mu rugo ku Banyarwanda benshi bahatuye, tukaba twishimira kuba hano igihe cyose tuba twaje.Tunishimiye kandi Abanyarwanda batuye kandi bakorera hano.Tuzakomeza kwishimira kubakira mu Rwanda ndetse munafatanya natwe kwandika amateka mashya y’igihugu cyacu.
Ikibazo: Nitwa Iragena Jean Leon. Nkaba ndi umunyeshuri muri Kaminuza ya Laval muri Canada. Ejo muri Harvard, mwagarutse ku byerekeye ingufu mu Rwanda, muvuga ko mu myaka itatu iri imbere u Rwanda ruzaba rufite amashanyarazi agera kuri 70% by’Abanyarwanda. Ariko nifuzaga kubaza niba kubura amashanyarazi bizagabanuka kuko iterambere ritazagerwaho amashanyarazi akomeza kubura cyane cyane muri business district y’Umujyi wa Kigali. Murakoze.
Perezida Kagame: Ariko ndumva ibyo byombi narabivuze: Navuze ko tureba izamuka ry’amashanyarazi ariko tukanareba izamuka ry’umubare w’abafite amashanyarazi. Ndumva rero ubwo ibi byombi tubizirikana, ikibazo wavuze kizakemuka.
Ikibazo: Murakoze Nyakubahwa Perezida, nitwa Marcel Urayeneza nkaba naturutse Chicago muri iki gitondo. Mfite ikibazo kerekeye uburezi: Ikibazo cyanjye kirebana n’ijambo mwavugiye ejo kuri Kaminuza ya Harvard, aho mwavuze ko u Rwanda ruri gukora byinshi mu guteza imbere uburezi, munavuga kaminuza yaje gufatanya namwe mu guteza imbere uburezi. Nkorana na kaminuza ya Gitwe, nkaba nabashimira kuba mwarafashije iki kigo muri gahunda gifite yo guteza imbere uburezi bw’abaganga mu Rwanda. Ikibazo mfite ni uburyo twakorana n’abafatanyabikorwa ba Leta kugirango natwe tubashe guteza imbere gahunda z’ikigo cyacu.
Perezida Kagame: Ndakeka hari uburyo buhari bwo gutuma iyi mikoranire uvuga ibaho. Ubwo ubonye akanya twagufasha tukaguhuza naho baterankunga.
Murakoze!


text:
- ABADAYIMONI BARWANYA AMASENGESHO
Naraye mbyutse mu ijoro ngo nsenge. Nyuma y’isengesho nsubira mu buriri, nkimara gufunga amaso mpita njya mu iyerekwa.
Nabonye abantu benshi barambaraye hasi mu mayira. Abo bantu bari bananutse cyane imbavu zabo zari zarumiye ku mibili yabo. bambaye ubushwambagara kandi bwanduye cyane.
Inda zabo zari zarafatanye n’imigongo ku buryo wagirango bamaze ibi n’ibihe batarya amaso yabo yarahenebereye, iminwa yabo yari yarumye nk’inkwi mu buranga bwabo byari amagufa gusa. Umubili wose wabonaga ari igikanka gitembera kubera uko bari bananutse.
Nyuma nahise mbona ibidayimoni birebire binini cyane. Byari byinshi cyane bifite ibiboko(bakubitisha abantu) by’uruhu mu ntoki ndetse n’imihunda(igice cyo hasi cy’icumu) isongoye cyane.
Nabonye bakubita ba bantu bananutse nta mbabazi babagiriye. babakubitaga bahondagura bataruhuka.
Nabonaga abo bantu bafite intege nke cyane kuburyo batashoboraga guhaguruka ngo bahunge abo badayimoni, bageragezaga kwirwanaho bakinga maboko ibiboko bakubitwaga. Bari barambaraye hasi bihebye.
Nkomeje kwitegereza ibyabaga, numijwe nuko abo badayimoni basaga, nubwo bari banini kandi barebare basaga n’abatagira ubuzima bwiza. Nabo ubwabo ibifu byabo byari byarafatanye n’imigongo n’imbavu zabo zarumiye ku mibili yabo, mu maso bari ibikanka gusa basaga n’abo bakubitaga.
Icyabatandukanyaga gusa ni uko abadayimoni bari barebare kandi banini nubwo basaga n’abazahajwe n’inzara nabo. Nahise nsobanukirwa ko kuba ari banini aricyo kibahesha ubutware ku buzima bw’abo bantu.
Nuko Nyagasani ansobanurira ko abo ari abadayimoni bashinzwe kurwanya amasengesho.
Aba bantu bari abantu basanzwe barimo n’abakristo kuberako bacitse intege mu gusenga.
Nsobanukirwa ko gukubitwa byari ukugirango bakomeze kuba abanyantege nkeya mu gusenga, Gusoma Bibiliya, Kuririmbira Imana, kwiyiriza ubusa, gusenga nijoro, cyangwa ikintu cyose cyabazahura mu buryo bw’umwuka.
Gukubitwa byari mu buryo bw’Umwuka ariko ingaruka zabyo byagaragaraga mu buryo busanzwe. Mu buryo bw’umubili, aba bantu bagaragara nk’abariho neza ariko bitewe nuko badashywe mu gusenga, mu buryo bw’Umwuka nta mibereho bafite kuko batigeze bagaburira umuntu wabo (w’imbere)wo mu buryo bw’Umwuka. Ntibambara kandi intwaro z’Imana ahubwo bambara ubucabari kubera ko bibera mu byaha.
Nitubona abantu mu buryo busanzwe batacyubaha Imana cyangwa abakristo basubiye inyuma cyangwa umukristo utakiri uko yahoze mu buryo bw’Umwuka, dukwiye kumenya ko uwo yamaze gukubitwa ibiboko n’aba badayimoni mu buryo bw’Umwuka kandi dukwiye kubasengera iyo tubabonye.
Igihe cyose iyo dutekereje gusenga Satani yohereza abadayimoni barwanya amasengesho bakazana ibyo kuturangaza ndetse n’andi mayeri yose y’umubi.
Bishobora kuza ari ibidutera ubunebwe ngo duhagarike gusenga cyangwa se ducemo kabili igihe cyo gusenga tuba twihaye ngo tuve aho twasengeraga twigire mu bindi bitera uburangare bigatuma dukura umutima ku Mana, bishobora kuba ku kwigizayo gusenga uvuga ko uzabikora ikindi gihe, bikaguma gutyo ndetse n’ubundi buryarya bwa Satani bigashirira aho.
Bityo rero, dukwiye gutegeka tugakandagirira munsi y’ibirenge byacu abadayimoni babuza gusenga ndetse n’abatera ubunebwe iyo dushatse gukora ikintu cyose cy’Imana. Mu izina rya Yesu Kristo!
Dukwiye guhora iteka turwanya Satani kandi arahunga. Ntibyoroha iteka kurwanya abadayimoni kuko nabo bagerageza kwihagararaho kugirango babashe kureba ko bakunesha.
2. ABAMALAYIKA BASHINZWE AMASENGESHO
Kimwe n’uko hari abadayimoni bashinzwe kurwanya abanyamasengesho,Yesu yambwiye ko hari abamalayika bashinzwe amasengesho. Hari abamalayika banyuranye mu mirimo nayo ikorerwa Imana itari imwe. bashinzwe gufasha abana b’Imana igihe hari icyo bakennye cyose.
Yesu yambwiye ko mu gihe uri mu bihe bigoye mu buryo bw’Umwuka, Ubasha gusaba Imana kohereza malayika ushinzwe amasengesho akaza akarwanya kandi akanesha umudayimoni ushinzwe kurwanya abanyamasengesho.
Abaheburayo 1: 14, Mbese abamarayika bose si imyuka iyikorera, itumwa gukora umurimo wo gufasha abazaragwa agakiza?
Bisobanuye ko abamalayika basanga abana b’Imana. Jya usenga Imana yohereze abamalayika bashinzwe amasengesho
Kugirango ubuzima bwawe mu buryo bw’Umwuka bubohorwe!
Zipporah Mushala
Shalom.


text:
Ibicuruzwa bya elegitoroniki umukandara wo guhuza umurongo hamwe na sisitemu ya E-SOP, ni ukuvuga umurongo wo guterana hamwe na sisitemu ya E-SOP, umurongo utanga umusaruro hamwe na E-SOP, umurongo wa convoyeur hamwe na sisitemu ya E-SOP.Ubwoko bwumukandara wumukandara buramenyerewe kumurongo wa elegitoronike, umurongo wa elegitoroniki yumurongo, umurongo wa elegitoroniki.Sisitemu ya E-SOP irashobora guhindura ibiri murwego rwo guteranya ibicuruzwa bitandukanye, bizigama impapuro nyinshi mugihe ukeneye umurongo wa convoyeur, umurongo wo guterana, umurongo wo gukora kugirango utange ibicuruzwa bitandukanye.Biroroshye gukora kandi byoroshye kuyobora.Abakiriya bamwe bahitamo ubwoko bwimpapuro hamwe numufuka wa plastike, iki giciro kiri munsi ya E-SOP.Hongdali itanga ubwoko bubiri bwa SOP kumurongo wa convoyeur wa convoyeur, umurongo wo guterana, umurongo wo gukora.
Hongdali itanga ubwoko butandukanye bwa convoyeur, nka convoyeur, ibizunguruka, umukandara, umukanda uhuza ... Hagati aho, hongdali nayo itanga umurongo wo guteranya ibikoresho byo murugo.Turimo dushakisha abakozi kwisi yose kugirango batubere intumwa zogutanga ibicuruzwa byinshi, sisitemu yohereza ibicuruzwa byinshi, ibikorerwa byinshi, sisitemu yohereza umukandara, umurongo winteko, dutanga imiyoboro hamwe nibikoresho byo guteranya, nka moteri, amakadiri ya aluminium, ikariso yicyuma, ikora umukandara wa convoyeur, umugenzuzi wihuta, inverter, iminyururu, amasoko, umuzingo, gutwara ... nanone dutanga injeniyeri inkunga ya tekiniki, kandi tugatanga installation, kubungabunga, amahugurwa kuri wewe.Hongdali ahora ategereje inshuti ziturutse kwisi yose kugirango dukore.
Ibicuruzwa nyamukuru bya Hongdali ni umurongo witeranirizo, umurongo uteranya uteganijwe, umurongo uteranya igice, umurongo wo guteranya imashini, umurongo wo guteranya umukandara.Birumvikana ko Hongdali itanga kandi ubwoko butandukanye bwa convoyeur, icyatsi kibisi cya pvc icyuma, icyuma gikoresha amashanyarazi, icyuma kidafite ingufu, icyuma gikurura imbaraga, icyuma cya meshi, icyuma cya Teflon hamwe nubushyuhe bwo hejuru, ibiryo byo mu rwego rwo hejuru.
Hongdali yiboneye itsinda ryaba injeniyeri hamwe nitsinda ryaba injeniyeri kugirango bashyigikire imishinga yo hanze.Itsinda ryacu rya injeniyeri rizagufasha gutegura uruganda rwawe ukurikije imiterere yawe kandi ikuyobore uko washyira umurongo winteko hamwe na convoyeur.Mugushiraho, tuzohereza itsinda rya injeniyeri kugirango ikuyobore uburyo bwo kwinjizamo no kugutoza uburyo bwo gukoresha no kubungabunga umurongo wa convoyeur hamwe ninteko.


text:
Inyigisho yo kuwa mbere w’icyumweru cya 4 cy’igisibo, Umwaka A
Ku wa 31 werurwe 2014
Amasomo: Iz 65,17-21, Ivanjili: Yh 4,43-54
Bavandimwe, dukomeje urugendo rwacu rutuganisha ku munsi mukuru wa Pasika. Uwo munsi uhatse indi yose, ibyo birori bihatse ibindi byose nibyo bitwibutsa iremwa rishya dukesha urupfu n’izuka bya Kristu. Niho isi n’ijuru byahuriranye, abantu n’Imana bakunga ubumwe! Bityo umunsi mukuru w’icyumweru, ukomeza Pasika, ugasimbura uwa sabato: Imana ntiruhuka ahubwo ihora ku murimo wo kunonosora no kubungabunga ibyo yaremye (Yh 5,17). Ku cyumweru duhimbaza umutsindo wa Kristu dukesha iremwa ryacu rishya. Nyamara ibyo byishimo bisendereye dukesha izuka rya Kristu byasogongejwe abakurambere bacu nk’umuganura n’amarenga mu buryo butandukanye. Umuhanuzi Izayi yabigarutseho.
* Ibihe bishya birangwa n’ugutunganirwa, amahoro, ibyishimo n’umunezero
Nibyo tuzirikana mu isomo ry’uyu munsi aho umuhanuzi Izayi abwira Abayisiraheli ko ibihe bigiye kuba bishya : hakaganza amahoro, ibyishimo, umunezero no kuramba. Mwibuke ko aya magambo ari mu gice cya gatatu (cy’igitabo cya Izayi) gikurikira igice cya kabiri aho Imana yabwiye Izayi ati “Humuriza umuryango wanjye, wuhumurize.”Aya magambo yaziye igihe kuko Abayisiraheli bari barumvishijwe n’ububi, amakuba n’ibyago byo kujyanwa bunyago i Babiloni. Bahangayikishwa no kwibaza amaherezo yabyo. Nibwo rero abahanuzi batandukanye by’umwihariko Izayi batumwe guhumuriza umuryango w’Imana. Igice tuzirikana uyu munsi ni ubutumwa bw’umuhanuzi igihe umuryango wari waratahutse, barimo kwiyubaka. Maze Imana ituma Izayi ngo abwire umuryango wayo ko “igiye kurema ijuru rishya n’isi nshya.” Ibi bikazibagiza umuryango w’Imana ibyago, amakuba, imiborogo n’agahinda batewe n’ijyanwabunyago. Nk’Abanyarwanda, dukwiye kumva vuba ubutumwa bwa Izayi n’akaga k’aba Bayisiraheli barimo i Babiloni kuko natwe abatarahuye n’ubuhunzi, bagezweho n’ubupfubyi, ubupfakazi cyangwa se bagerwaho no gufungwa n’akarengane! Ku buryo kumva ko ibintu bigiye kuba bishya ni Inkuru nziza ikomeye!
Ibi biratwereka ko Imana idashobora na rimwe gutererana abana bayo. Ko ndetse n’iyo tubonye aho twari twizeye inzira zifunzwe, Imana ihita ifungura indi miryango yo kunyuramo. Imana niyo dukesha kubaho no kuramuka, ubuhagarike n’ubugingo, gutunga no gutunganirwa. Niyo idukomereza ubuzima tutabikwiye, kubera ubuhemu bwacu. Niyo ibusubiza ababutaye. Niyo irengera abashavuye n’abashavujwe kugeza ku bifuza gupfa cg se babyifurizwa. Niyo izi aho yatuvanye, niyo izi aho itugejeje ndetse n’iyo izi n’aho itujyanye. Niyo ishobora kuduhindura no guhindura iyi si yacu. Isi ikongera ikigiramo ubuzima, icyerekezo n’amizero. Iyi si kandi ni twebwe twese abayituye. Bityo rero twibuke kuyitura Imana mu isengesho ryacu rya buri munsi. Kuko niyo abantu twakora iki, niba Imana idatunganije ibyo yaremye, twe turaruhira ubusa (Zab 127,1). Imana nubwo idusaba gukomeza ibyo yaremye, nyamara ni Yo yonyine ishobora kugera ku musokoro w’ibyo yaremye kandi niyo izi imitima n’ibyihishe mu bantu.
Nubwo Imana irema bundi bushya ibyangijwe na muntu ndetse na Sekibi, nyamara tubona ko mu kurema isi nshya, Imana ihera ku muntu kuko ari nawe wayihindanyije yumvira umushukanyi. Ndetse umuntu niwe ufatanya n’Imana kunonosora ibyaremwe. Tuyemerere duhinduke kandi iduhindure nk’uko tubishishikarizwa mu gihe cy’igisibo. Niba umuntu yanze guhinduka, isi nayo izakomeza guhindana. Nicyo gituma ibibi byinshi duhura nabyo hano kuri iyi si ari ingaruka z’ububi bwa muntu, koroherwa n’ikibi no gukora ibibi: gushaka kubaho atari kumwe n’Imana kandi atayobowe n’Imana. Bene uyu muntu ntabwo anyurwa n’ibyiza n’ibitangaza by’Imana cyangwa se akayigondoza kuko atayiyobotse.
* Kwemera Imana nibyo bitubyarira ibitangaza kandi ibitangaza bikomeze ukwemera kwacu
Ibi biri mu Ivanjili y’uyu munsi aho Yezu agarutse i Kana mu Galileya. Ageze i Kafarinawumu haza umutware w’ibwami asaba Yezu ngo amukirize umwana wari urwaye. Ibi bigaragara ko ububasha bwa Yezu bwari bumaze kwamamara ku buryo n’uyu mutware yabonye muri Yezu Kristu Umukiza w’abantu bose. Yezu niko kuboneraho aratwigisha ko “dukunda ibitangaza n’ibimenyetso kuruta uko duharanira kwemera no gukomera mu kwemera.”Abandi bagashaka gukora ibitangaza aho kunyurwa n’ibitangaza by’Imana na Kiliziya. N’ubu kandi byatubaho nk’iyo hadutse umuntu uzi kuvuga neza, uzi kwigisha cyane, usengera abantu bamwe bagakira… ugasanga abantu baramwirukira, bakanamwemera kuruta uko bemera Imana na Kiliziya. Ku buryo hari n’abata Uwo bemeye n’ibyo bemeye bakizirika ku muntu. Amagambo ya Yezu Kristu atwumvisha ko, kabone n’ubwo ibitangaza byatuma twemera, tugomba kwiyumvisha ko ari ukwemera kubyara kandi kubona ibitangaza. Kandi ibitangaza bibereyeho kudukomeza mu kwemera kwacu: ntabwo Nyagasani adukorera ibitangaza ngo duhugire gutangara gusa! Buri gitangaza cy’ukwemera kizanira amahoro, ibyishimo n’ituze uwemeye kwakira Yezu Kristu.
Mu gukiza uriya mwana , Yezu yakoresheje ijambo rye gusa ati “genda, umwana wawe ni mutaraga.” Kandi biba bityo. Ibi bikatwereka ububasha bw’ijambo rya Yezu, ububasha bw’Ijambo ry’Imana ari ryo Kiliziya yamamaza: Kiliziya ikwiye kumvwa kuko ari muri yo Imana ikomeza kuvugiramo. Bitwereka kandi ububasha bw’Ijambo ry’Imana ndetse na Roho Mutagatifu bikoreshwa mu masakaramentu; kandi bikaba bityo! Ijambo ry’Imana rero rirarema rwose, ijambo ry’Imana rirakiza, ijambo ry’Imana ritanga ubuzima, ijambo ry’Imana riyobora intambwe zacu. Ijambo ry’Imana ni ishingiro ry’ibyo twemera kandi ritwumvisha n’ibitagaragara. Kunyurwa n’ibikubiyemo no guhindurwa na ryo nibyo bidukiza. Ibi bitume dukunda kuryumva no kurisoma kenshi ngo tugire aho tuva n’aho twerekeza heza kurushaho.
Bavandimwe, igihe cy’igisibo ni igihe cyo kwikomezamo imbaraga n’imigisha. Tugaharanira kuba abantu bashya kandi tugafasha Imana mu kugira iyi si nziza kurushaho. Iyi si ntishobora kuba nziza kandi abantu turi babi cyangwa se dutsimbaraye ku bibi n’ingeso mbi. Twemerere Nyagasani kandi tumutabaze ngo atwongerere ukwemera n’ibikorwa by’umukiro we. Twishingikirize Ijambo ry’Imana ricengera umutima, rigahindura imibereho y’abantu n’isi. “Nyagasani, tugirire impuhwe, utwohereze Roho wawe, maze byose bibe bishya kandi isi n’abantu tubone guhinduka!” Umubyeyi Bikira Mariya adusabire muri urwo rugendo. Amen.
Padiri Alexis MANIRAGABA
Seminari Nkuru ya Rutongo